
NOGLE JORDNÆRE 
FORSLAG... 

af Per Borgaard 


En ting ved jeg stensikkert efter 25 års interes¬ 
se for UFOer: De irriterer mig. Irritationen hol¬ 
der interessen vedlige. Det irriterende er, at vi 
stort set ved lige så lidt i dag som i 1954, da den 
store franske UFO-bølge focuserede min in¬ 
teresse på fænomenet. 

I dag har vi et næsten uoverskueligt stort ma¬ 
teriale. Fejlen er, at det er løse brikker i et pus¬ 
lespil. vi hverken kan se hoved eller hale i. - 
Data-samlingen er lige så absurd, som hvis vi 
skulle rekonstruere et billede af dagens Dan¬ 
mark ud fra to af pastor Kr. Friis’ indremission¬ 
ske bandbuller, et nummer af Weekend-Sex, 
Anker Jørgensens nytårstale (i en dårlig græsk 
oversættelse), et fragment af retsprotokollen 
mod Mogens Glistrup, regnskabet for et mid¬ 
delstort kvægløst landbrug og et farvebillede af 
en dreng på en trehjulet cykel. 

Derfor mit »kedelige« udgangspunkt: Jeg tror 
på UFO-rapporter. Rapporterne eksisterer i 
hvert fald. 

Mit udgangspunkt er, at mange UFO-vidner, 
formentlig de fleste, ikke lyver. De har oplevet 
noget, de forsøger at give en ærlig fremstilling 
af. Og i nogle tilfælde stikker oplevelsen dem 
infamt i halsen, fordi den ikke passer ind i de¬ 
res verdensbillede. De ved, hvad det ikke var, de 
så. De kvier sig ved at indrømme - endog over 
for sig selv - at fænomenet var et UFO. Derfor 
holder de ren mund med oplevelsen - eller la¬ 
der den højst slippe ud, når den har naget læn¬ 
ge nok som en betændt finger. 

Det er ikke kun et spørgsmål om frygt for at 
blive anset for småtosset. Problemet er snare¬ 
re, at de opfatter oplevelsen som en trussel 
mod deres personlige integritet, fordi den ikke 
kan placeres inden for rammerne af deres 
grundlæggende verdensopfattelse. Fænome¬ 
net kan ikke indpasses i den virkelighedsstruk¬ 
tur, de har skabt, hvad enten denne er religiøs 
eller materialistisk. Derfor virker oplevelsen li¬ 
gesom en splint i en finger - og splinten kan få 
fingeren til at bulne og blive smertefuld. 


Denne sammenligning antyder en mulig for¬ 
klaring på de personlighedsændringer, der 
sommetider optræder efter især nærkontakter 
af tredje grad: Den måske i sig selv harmløse 
oplevelse får vidnets personlighed til at skride 
ud, fordi den sætter spørgsmålstegn ved selve 
personlighedens basis, virkelighedsopfattel¬ 
sen. 

Men det er en teori, og teorier går der 13 af 
på hvert dusin på UFO-feltet. Personligt ville 
jeg helst tro, fænomenerne var rumskibe. Men 
hvad jeg eller nogen anden helst vil tro, er to¬ 
talt ligegyldigt. 

Det er ikke tro, men mere viden, der er behov 
for på UFO-feltet. 

Derfor vil jeg, hvis indledningen ikke allerede 
har jaget alle læsere væk, forsøge mig med 
nogle jordnære forslag til SUFOI. 

For det første: Vi er ikke kvalificerede nok. En 
meget stor del af SUFOIs medlemmer har min¬ 
dre viden om astronomi, fysik og videnskabeli¬ 
ge metoder i almindelighed end jeg. Og da jeg 
ikke ved ret meget, må jeg konstatere, at situa¬ 
tionen er ret fortvivlende. 

Den ville være endnu værre, hvis ikke flertal¬ 
let af SUFOIs medlemmer var begavet med 
sund fornuft og medfødt (eller dyrt erhvervet) 
skepsis. 

Lykkelige ejere af de to egenskaber burde 
hver dag takke deres skaber for dem - men de 
slår ikke altid til. Slet ikke på netop dette områ¬ 
de, hvor løgn, misforståelser og overtro er væ¬ 
vet sammen med uforklarlige kendsgerninger 
på en måde, der burde bringe os allesammen 
på Set. Hans. Det er derfor, UFO-folk efterhån- 

den bliver langt større skeptikere end de, der 
forsigtigt holder sig inden for deres vante ver¬ 
densbilleders klart afstukne rammer. 

Det lyder sikkert paradoksalt i udenfor¬ 
ståendes øren, fordi de opfatter »»tallenkenfol- 
ket« som let gak-gakket. Det gør de for resten 
med nogen ret, for der findes også blandt UFO- 
interesserede folk, der slynger om sig med fine 
ord (f. eks. materialisation og dematerialisati- 
on) uden at ane, hvad de betyder. Det værste 
ved dem er, at de selv tror, de siger noget klogt, 
selv om en analyse af begreberne afslører, at 
det drejer sig om smukt klingende meningsløs¬ 
heder. 

Men UFO-veteranerne i SUFOIs rækker er 
vist stort set en flok »»negative skeptikere«. Den 
etiket risikerer man nemt, hvis man har udviklet 
de nødvendige forsvarsmekanismer for at be¬ 
vare jordforbindelsen. 

Det er bedre at være en »»negativ skeptiker« 
med fornuften i behold end en papegøje. Og 
papegøjer forstår faktisk lige så lidt af, hvad de 
selv siger, som visse UFO-prædikanter, der 
elegant forbinder UFOerne med spiritisme, bio¬ 
metrik, orgonteori, oldtidsastronauter, engle og 
djævle, hemmelige selskaber og andre åben¬ 
baringskilder. 

For min skyld må man forbinde dem med 
hvad som helst. Bare man kan bevise det. Men 
de, der forklarer et ukendt fænomen, UFOerne, 
med to-tre andre, det være sig rumdyr eller 
materialiserede ånder, fortjener ikke at blive ta¬ 
get mere alvorligt end en mand med delirium. 
»»Vis mig rumdyret, ånden eller den lyserøde 
elefant. Det må være det mindste krav, før jeg 
tager dig alvorligt.« 

Der er grund til at være lige så vantro som 
Biblens Thomas - eller Thomas Nielsen over 
for Dansk Arbejdsgiverforening. 

Hvad kan SUFOl gøre for at gøre sine medlem¬ 
mer til bedre »»ufologer«? Det må være udgangs¬ 
punktet, for råmaterialet - UFOerne - kan vi 
intet gøre ved. Men vi kan forbedre undersø¬ 
gelsen af råmaterialet i det omfang, det dukker 
op, og analysen af det. 

Vi kan ikke give hinanden en komplet all¬ 
round videnskabelig uddannelse. Det har vi 
hverken tid, penge eller evner til. Men fordi ver¬ 
dens sidste universalgeni, Leonardo da Vinci, 
er død for flere hundrede år siden, er udviklin¬ 
gen ikke gået i stå. Mindre kan altså gøre det. 

SUFOl kan tage et skridt i den rigtige retning 


ved at lave de feltforskerkurser, som man på 
UFO-77 i Odense lovede realiseret inden et år. 

Pensum for et sådant kursus (der næppe kla¬ 
res på én weekend), måtte selvfølgelig omfatte 
lynkurser i elementær astronomi, så de blev i 
stand til at udelukke rapporter om Venus som 
UFO. Det måtte omfatte en gennemgang af de 
mest almindelige fejlkilder belyst ved eksem¬ 
pler. Praktiske anvisninger om fotografering af 
fysiske spor, afstøbningsteknik osv. ville også 
være på sin plads. 

Men vigtigst ville det være at undervise i 
spørgeteknik og referatteknik: - Lad dine egne 
meninger blive hjemme. Skriv nøjagtigt, hvad 
vidnet forklarer, også selv om det lyder ånds¬ 
svagt i dine ører. Lad være med at udlægge tek¬ 
sten. Sig i stedet, at du ikke er sikker på, at du 
forstod det ret, og om han ikke kan forklare det 
på en anden måde. Skriv, hvad du hører - ikke, 
hvad du synes, du burde høre. Lad være med 
at lægge vidnet ord i munden. Optræd med ak¬ 
tiv nysgerrighed, men som passiv referent. 
Prøv at beskrive, hvad du ser, ikke hvad vidnet 
mener, du ser, når han viser dig de fysiske spor 
- og heller ikke, hvad du helst ville have spore¬ 
ne til at ligne. 

Ingen - heller ikke videnskabsmænd eller 
journalister - kan rapportere helt objektivt. Men 
det er deres forbandede pligt at forsøge det he¬ 
le tiden, hver gang. Og det gælder i lige så høj 
grad UFO-forskere. 

Dine egne konklusioner og følgeslutninger er 
også vigtige - men de skal serveres i et afsnit 
for sig selv, helt uafhængigt af selve rapportop¬ 
tagelsen. 

Det lyder banalt selvfølgeligt. Men ufologer 
synder dagligt mod de regler. Og det er ingen 
undskyldning, at videnskabsmænd også gør 
det (f. eks. Condon-rapporten). Videnskabs¬ 
mænd er også mennesker. De er bare special¬ 
uddannede på et eller andet felt. 

Og rapporterne mister i værdi i direkte for¬ 
hold til, hvor meget rapportoptagerne forsyn¬ 
der sig mod disse regler. 

Hvis rapporterne overhovedet skal have an¬ 
den værdi end prisen på affaldspapir, må vi 
konstant forsøge at leve op til kravet om objek¬ 
tivitet, selv om det aldrig kan nås helt. 

Der er ingen grund til at blive forskrækket 
over disse krav. De kan udtrykkes meget en¬ 
kelt: Skriv, hvad vidnet fortæller, og fortæl, 
hvad du selv ser. Hverken mere eller mindre. 

Per Borgaard 

0.0. Ordinær observation. 

C.E.-O; Nærobservation uden særlige kendetegn, 
hvor objektet er set på så tæt hold, at man 
kan fastslå dets struktur eller form med en 
sådan grad af sikkerhed, at konventionelle 
flyvende genstande kan udelukkes. 


sætning inde i eller i umiddelbar nærhed af 
objektet. 

C.E.-4: 

Tilfælde, hvor mennesker rapporterer om, 
at fremmede væsener med tilknytning til et 
uidentificeret flyvende fartøj klart har grebet 
ind i deres liv. 


C.E.-1: Et flyvende fartøj som i C.E.-O, men set 
inden for en afstand af 150 meter eller min¬ 
dre. 

C.E.-2: Et flyvende fartøj som I C.E.-O eller C.E.-1, 
der tillige efterlader tegn på at have været 
der - såsom landingsmærker, stråling, be¬ 
skadiget vegetation osv. 

C.E.-3: Et flyvende fartøj - som i C.E.-O, C.E.-1 
eller C.E.-2 - hvor der er iagttaget en be- 


C.E., Close Encounter Nærobservation. 

Er en observation refereret i.UFO-NYT, 

vil der desuden være at finde en stjerne bag 

klassifikationssymbolet. 

Den anvendte gruppering er hentet fra bogen 
U.F.O. Close Encounters fra US/UFO 
Research Lab. Inc., 401 Canyon View, Tucson 
Arizona 85704. 

NYTÅRSAFTEN 

1978 

På visse dage er vi lidt mere skeptiske overfor 
UFO-rapporter end ellers. Det gælder for ek¬ 
sempel Set. Hansaften, 1. april osv., og da der 
begyndte at strømme rapporter ind om en iagt¬ 
tagelse nytårsaften 1978 var vi i begyndelsen 
meget forsigtige. 

De fleste af iagttagelserne kom fra Vestjyl¬ 
land, især fra området omkring Herning og Hol¬ 
stebro, hvor man fortalte, at flere blåt- eller 
hvidligt lysende objekter havde passeret på 
sydhimlen fra nordvest imod sydøst. Der var 
stor uenighed om antallet af objekter; meldin¬ 
gerne berettede lige fra et enkelt til op mod 20 
objekter i formation, og observationstidspunk¬ 
tet lå omkring klokken 20.05. Objekterne pas¬ 
serede himlen i løbet af V 2 -I minut ifølge obser¬ 
vatørerne. 

Da der nogle dage efter nytår indløb rappor¬ 
ter så langt syd på som fra Esbjerg, hvori det 
også berettedes, at fænomenet optrådte på 


sydhimlen, stod det klart, at det måtte dreje sig 
om et fænomen langt sydligere end Danmark, 
og højt oppe i atmosfæren, og så tænker man 
jo uvilkårligt på enten et meteoritnedfald eller 
en satellit, som går til grunde. I begge tilfælde 
kan det have meget stor videnskabelig betyd¬ 
ning at findeeventuellestumper, som måtte ha¬ 
ve ramt jorden. Vi har tidligere i SUFOl samar¬ 
bejdet med Geologisk Museum i København 
om eftersporing af et meteoritnedfald, så vi gik i 
gang med at indhente oplysninger fra de op 
mod 80 observatører, som meldte sig i de før¬ 
ste uger af januar. Det store arbejde med at 
indsamle rapporterne blev varetaget af en af de 
få aktive UFO-interesserede i Vestjylland, Hol¬ 
ger Andersen i Vildbjerg, og samtidig kontakte¬ 
de vi fra Alarmcentralen Royal Aircraft Estab¬ 
lishment i England, hvor man holder rede på 
satellitundergange, og hvor vi tidligere har fået 
oplysninger om den slags fænomener. Svaret 


Sådan forestiller Holger Andersen sig det så 
ud, da den russiske løfteraket brændte op i at¬ 
mosfæren. 



1 

fra England kom hurtigt; Det drejede sig om 
øverste trin til løfteraketten for den sovjetiske 
satellit Cosmos 1068. Selve satellitten, som fo¬ 
retog elektronisk spionage, blev hentet tilbage 
til Jorden den 8. januar efter godt 12 dage i 
kredsløb, men rakettrinet faldt altså ned nytårs¬ 
aften. Nedfaldet blev også iagttaget i Skotland 
og flere steder i Tyskland, og havde vi i Dan¬ 
mark været lidt mere »»heldige« med skydækket 
(faktisk var det kun klart netop over Herning- 
Holstebro egnen) var vi sikkert blevet over¬ 
svømmet med rapporter. 

Holger Andersen efterlyste vidner til hændel¬ 
sen i de lokale aviser i områderne, hvilket som 
nævnt gav op mod 80 rapporter på denne sag, 
og som vanligt, når der »»er noget på færde«, 
dukkede der også en del ældre observationer 
op. Disse er dog endnu ikke færdigbearbejde- 
de. 

Da forklaringen på observationen var sikker, 
bad vi selvfølgelig aviserne om også at bringe 
denne - hvilket gav os endnu mere fin omtale, 
og tillige illustrerede Holger Andersen artikler¬ 
ne med sin kunstneriske opfattelse af hændel¬ 
sen. 

Vi regner med, at den megen omtale kan give 
UFO-interessen i Vestjylland et meget tiltrængt 
skub. Vi véd, at mange stovte jyder går og ru¬ 
ger på interessante rapporter, som vi gerne vil 
have kendskab til; og det er vores håb, at loka¬ 
le, dygtige folk, som »»taler sproget«, vil kunne 
få hul på bylden. 

OJK 


SIDSTE: Fra SUFOIs kontakt i det tyske, orga¬ 
nisationen CENAP i Mannheim har vi fået 
oplyst, at der er fundet et brudstykke af det ra¬ 
kettrin, som blev iagttaget her fra Danmark nyt¬ 
årsaften. Det drejer sig om en raketdyse, som 
har overlevet faldet, og som er fundet ved Nien- 
burg nær Hannover. Hansjurgen Kdhier fra CE¬ 
NAP havde meget stort besvær med at finde 
frem til en myndighed, som vidste noget om sa¬ 
gen, og som ville udtale sig; men det blev da 
oplyst, at det fundne brudstykke var keglefor¬ 
met og med afsmeltet spids. Det var metallisk, 
vejede cirka 10 kg og målte 1,10 m i længden. 

Fragmentet har ifølge vor kilde en godstyk¬ 
kelse på ca. 5 mm, og det består af et rillet to¬ 
lags materiale. Disse oplysninger tyder ikke på 
en raketdyse, som en af CENAPs kilder nævn¬ 


te. Den er for let og for tynd, men dette kan 
selvfølgelig skyldes bortsmeltning. Skulle det 
vise sig faktisk at være en dyse, er det noget af 
en sensation, for man véd i vesten meget lidt 
om netop A-2 rakettens 2.trinsmotorer. 

OJK 

Efter denne forklarede rapport går vi frem til 
de uforklarede for dette nummer: 


9. april 1978, kl. 22.30 - 10-15 sek. 0.0. 

8381 Mundelstrup 

V-NV-30° 

Rapportøren fortæller følgende: 

Jeg kom gående ad Løv kærve i i Mund el¬ 
strup, da jeg ret forude i vestlig retning, ca. 30° 
over horisonten, så to grønlige lys. Disse lys be¬ 
vægede sig mod højre, mens de ændrede ind¬ 
byrdes afstand med en sådan regelmæssig¬ 
hed, at det henledte mine tanker på en pind 
med lys i begge ender, roterende i horisontal 
plan. 

Der var dog ingen synlig forbindelse imellem 
lysene. 

12. april 1978, kl. 22.45 - 2-3 min. 0.0. 

Dannebrogsgade, 8000 Arhus C. 

S-V-15° 

Den pågældende dag var observatøren på be¬ 
søg hos nogle bekendte, og omkring kl. 22.45 
bliver rapportøren generet af et kraftigt lys over 
nabohuset og går derfor hen til vinduet for at 
undersøge sagen. Herfra ses først et blænden¬ 
de hvidt lys; efter et kort øjeblik bevæger lyset 
sig mod højre (vest) for derefter at forsvinde 
bag nogle skyer. Objektet beskrives som - et 
klart hvidt lys, og skråt oppe til højre for dette 
en række gulligt lysende »»vinduer, der sad, 
som om de var placeret på et rundt objekt«, idet 
de bøjede væk langs kanten. Observatøren så 
2V2 »»vindue«. Objektet forsvandt bag nogle sky¬ 
er, men kom kort tid efter til syne igen, for der¬ 
efter at forsvinde stille og roligt over nogle 
overfor liggende hustage. 

Vejret den aften var letskyet, men alligevel 
klart frostvejr. 

Observatørens to bekendte var også vidner 
til hændelsen. 

se illustration næste side 

10. nov. 1978, Vadum. 


10. november 1978, kl. 17.50 - 15 min. 0.0. 

FSN Alborg, 9430 Vadum 

N-NØ-15°-60° 

Fra Torben Birkeholm, SUFOIs områdeleder i 
Nordjylland, har rapportcentralen modtaget 
følgende rapport; 

To hundeførere på patrulje på Flyvestation 
Aalborg observerede et rundt hvidt lys, der be¬ 
vægede sig lavt over horisonten i en opadgåen¬ 
de kurs, for derefter at forsvinde med utrolig 
fart lodret op i luften. Den ene af observatører¬ 
ne fortæller her lidt om, hvad han så under ob¬ 
servationen; 

Under patruljering på flyvestationen så jeg en 
lysende genstand på den nordlige himmel, som 
jeg i begyndelsen antog for at være et fly; men 
da det pludselig med stor hastighed fjernede 
sig længere op og derefter begyndte at zig- 
zagge i op- og nedadgående bevægelser, for til 
sidst at forsvinde med utrolig fart lodret op, 
blev jeg klar over, at det ikke kunne dreje sig 
om et fly. 

På observationstidspunktet var vejret mørkt 
og letskyet med let vind og +10°. Månen stod til 
højre for observatøren. 



% 

11. november 1978, kl. 18.30 - 10-12 min. 0.0. 
Udbyhøj Syd, v. Mariager Fjord 

I et brev til SUFOl skriver rapportøren: 

Lørdag den 11. november kl. 18.30, så min 
svoger to mærkelige lys på himlen, da han var 
ude i haven. Han kaldte på os (min søster og 
deres to børn og så mig) for at vi skulle se, hvad 
han så. 

Jeg skyndte mig ind i huset for at hente min 
kikkert, og da jeg kom ud igen så jeg i nord-øst 
to lysende genstande, ca. 800 m fra os, bevæge 
sig lidt til siderne, eller bare stå stille. Lysene 
var på begge grønt, rødt, hvidt, meget kraftigt 
lysende og nærmest blandet ind i hinanden. 

Det var stille vejr, og med stjerner på himlen. 
Der var ikke en lyd fra de to genstande. Den 
ene af dem står helt stille, mens den anden gli¬ 
der til venstre for os; og da den er et stykke væk 
fra den, som står stille, farer den med en forb¬ 
løffende hastighed skråt op over den anden og 
står stille lidt efter. Pludselig bliver den ene lidt 
efter lidt helt klar orange, og bevæger sig skråt 
over mod os. Så drejer den til venstre og fort¬ 
sætter lige ud med en jævn hastighed, til den 
forsvinder fra vores synsområde. Den anden på 


samme måde, men den nærmede sig bare ikke 
os, og den skiftede heller ikke farve. 

Observationen varede 10-12 minutter. 

De gik også en gang op over hinanden, og 
dalede ned mod nogle træer uden at forsvinde. 

Fra den pågældende dag har SUFOl fået yderli¬ 
gere to rapporter: 

Observatøren sidder sammen med en be¬ 
kendt i en båd på Kattegat 1-2 sømil fra Øster 
Flurup, da de opdager en mørk genstand lavt 
på himlen i øst, tilsyneladende langt borte. 

Genstanden observeres i ca. 10 minutter, un¬ 
dertiden i en 7x50 kikkert; og da observatøren 
efter en pause på ca. 3 min. igen ser efter gen¬ 
standen, er den forsvundet. 

Den anden lyder som følger: 

Rapportøren, der er på vej fra arbejde, kom¬ 
mer kørende i bil lidt nord for Svejstrup, 5 km. 
fra Randers, hvor observatøren ser en »buttet 
cylinder« komme ud af en lyserød sky. Cylin¬ 
deren bevæger sig langsomt til højre i samme 
højde. 

Ved skyen stod en klart lysende prik. • 


11. nov. 1978, Udbyhøj. 

Cylinderen var mørkere end den omgivende 
himmels farve. 

Observatøren standsede vognen for at kigge, 
men fortsatte dog kort tid efter, hvorfor hun ik¬ 
ke kan oplyse om, hvad der videre skete. 

20. november 1978, kl. 17.45 - 5 min. 0.0. 
6000 Kolding 
NV-0 45° 

Den eftermiddag, det her drejer sig om, var vej¬ 
ret klart, vindstille og mørkt. Observatøren kom 
cyklende på vej hjem, da han fik øje på nogle 
mærkelige lys, nærmere betegnet to lys, et 
stort hvidt og et noget mindre mørkerødt. Det 
hvide lys blinkede med ca. V? sek. intervaller. 
Lysene forsvandt til sidst ud af syne. 
Observatørens søster så uafhængigt af rap¬ 
portøren det samme. Hun opholdt sig ca. 1 km 
fra observatøren. 

Fra samme dag foreligger yderligere nogle rap¬ 
porter. dog fra Midtsjælland, men de er endnu 
til undersøgelse. 


16. december 1978, kl. 07.30 - 15 min. 0.0. 
Blans- Snogbæk, 6200 Åbenrå 
SØ-S 30° 

Sammen med to andre kom rapportøren kø¬ 
rende mod Sønderborg via Blans. Da de havde 
passeret Blans, opdagede observatøren to 
sammenhængende røde lys, med en sort prik i. 

Han gjorde de to andre opmærksomme på 
fænomenet, og de standsede vognen for bedre 
at kunne se; men lysene stod helt stille. Derfor 
besluttede de at køre mod Sønderborg-Åbenrå 
landevejen for at komme tættere på, men da de 
ankom til stedet, var lysene væk. 

H.P. 


Fortæl venner og bekendte 
om UFO-NYT 

Jo flere abonnenter vi får, des mere UFO- 
forskning kan vi få i gang herhjemme. 

Alt SUFOI’s arbejde afhænger af frivillig, 
ulønnet indsats. 



Dansk Amatør Astronomi 
v/ Bjørn Franck Jørgensen 
Norddalsparken 11 
6700 Esbjerg.tif. 05-15 33 15 


Bladet for amatørastronomer 


Alvorligt arbejdende 
UFO-interesserede må 
vide besked med de 
astronomiske begiven¬ 
heder, der finder sted 
i den kommende tid. 


Udkommer hveranden måned, og 
prisen for et årsabonn. er 92,-. 
Bestil et abonnement eller et 
prøve nr. for 10,- hos: 


54 UFO-NYT 2-79 








Indsamling og bearbejdning af UFO-data 

afJ.B. Delair 3. del. 


Fortsat fra nr. 1, 1979 


Blandt en UFOIogs problemer er de højst for¬ 
skellige evner hos forskellige personer til at ob¬ 
servere ikke blandt de mindste. Tag f. eks. en 
tilfældig gruppe mennesker og bed dem en¬ 
keltvis fremlægge en beskrivelse af et simuleret 
bilsammenstød. Politiet og forsikrings¬ 
selskaberne er godt kendt med dette. Nu er 
UFOIoger det også. Desuden udviser de sam¬ 
me øjenvidner en tilsvarende forskelligartet ev¬ 
ne til at udfærdige en logisk, skriftlig beskrivel¬ 
se af, hvad de så eller mener, de så. En hæn¬ 
delse for nylig med tre skolepiger, som så et 
UFO, illustrerer dette. Da de hver for sig blev 
bedt om at tegne et billede af, hvad de havde 
set, fremstillede hver af dem en tegning, der i 
mange detaljer var forskellig fra de andre to’s. 
Dog var de alle tre, da de sammen blev ud¬ 
spurgt, temmelig enige med hinanden om hen¬ 
holdsvis størrelse, form, farve, hastighed o.s.v. 
Ved en umiddelbar betragtning skulle alle tre 
beretninger have stemt bedre overens - men 
det gjorde de ikke. Kan sådanne uoverens¬ 
stemmelser skyldes vidnernes forskellige 
iagttagelsesevner, eller fremkom objektet vir¬ 
kelig i forskellige forklædninger for hvert af dis¬ 
se vidner? Dette sidste spørgsmål rejser en 
mængde spørgsmål, på hvilke UFOIoger endnu 
ikke har svar. For eksempel kendes der tilfæl¬ 
de, hvor måske seks ud af syv personer i en 
gruppe så et objekt, som den syvende person 
absolut ikke kunne se. At nogle mennesker ik¬ 
ke kan se UFOer, mens andre kan, og at nogle 
kan se flere UFOer end andre gennem en peri¬ 
ode, synes nu at være et faktum, der er ved at 
dukke op i UFOIogien. Er det ensbetydende 
med vidneudvælgelse fra UFOernes side, eller 
peger det på, at øjenvidnerne har været i en be¬ 
stemt stemning, som vi kan kalde modtagelig¬ 
hed, da de så UFOerne? 

Sådanne muligheder, som ingen seriøs UFO- 
log kan kassere på dette afgørende tidspunkt, 
fører os ind på psykiske og psykologiske felter, 
som på deres side fører til flere muligheder, så¬ 
som at i det mindste nogle UFOer opererer på 
helt andre energibølgelængder eller tilhører et 


andet plan, der normalt er usynligt for os. Ind¬ 
førelsen for lidt siden af »sindstilstande«, når 
UFOer observeres, betyder også, at vi ikke kan 
ignorere den idé, der i de senere år er blevet 
postuleret af Bowen og andre, om, at nogle 
UFO-observationer, om ikke alle, kunne være 
holografier.*) Med andre ord kan optrin med 
UFOer og UFOnauter med tilhørende lyde, duf¬ 
te og andre sanseindtryk henvende sig til ud¬ 
valgte mennesker på alle tilfældige (eller tilsy¬ 
neladende tilfældige) tidspunkter på grund af 
ukendte kræfter og af uudforskede grunde. At 
nogle UFO-observationer kunne begynde såle¬ 
des, er ikke uden for mulighedernes grænser, 
skønt det langtfra står klart, hvordan holografi¬ 
er kan frembringe halvpermanente effekter så¬ 
som udtørring af vegetation, svedne pletter på 
jorden eller elektromagnetiske forstyrrelser, og 
skønt det ser ud til, at en stor procentdel af ob¬ 
serverede UFOer virkelig er fysiske genstande 
og ikke transmitterede billeder. 

Det faktum, at en slags vidneudvælgelse ind¬ 
træffer i en målelig procentdel af kendte tilfæl¬ 
de, afslører ikke desto mindre, at vore begre¬ 
ber om, hvad UFO-fænomenet drejer sig om og 
hvordan det opererer i sin helhed, er yderst 
mangelfulde. Det er på grund af dette, og på 
grund af en almindelig uvidenhed blandt UFO¬ 
Ioger, at så lidt er blevet forsøgt for at undersø¬ 
ge disse faktorer systematisk. Nu, da der er en 
voksende forståelse for disse faktorers mulige 
eksistens, er det sandsynligt, at størstedelen af 
de kendte UFO-optegnelser igen må undergå 
omhyggelig undersøgelse for at isolere og ud¬ 
drage sådanne oplysninger, som vedrører dis¬ 
se faktorer, mens alle nye rapporter samtidig 
må vurderes for tilstedeværelsen af disse fak¬ 
torer. Hvis de fleste forhenværende og også en 
del nuværende UFOIoger var uvidende om dis¬ 
se faktorer, der nylig er kommet frem i opteg¬ 
nelserne, ville ingen bevidst eftersøgning efter 
dem være blevet foretaget i det materiale, der 


*) Projicering »midt i luften« af 3-dimensionelle 
billeder, red. 

er til rådighed. Det kan derfor godt være, at der 
i vore arkiver allerede eksisterer store og 
betydningsfulde mængder af vitale data, der er 
nødvendige for at lukke døren op til gåden om 
UFOer. Det eneste, der kræves, er, at vi ved¬ 
kender os disse data og bruger dem til at løse 
dette store problem. Denne artikel handler 
egentlig bare om at anerkende disse tegn på 
indvævede tråde og linier. Det har været an¬ 
strengelsen værd at skrive dette, hvis det lyk¬ 
kes at kaste lys over de særlige pro¬ 
blemer, der samler sig om menneskelige og psy¬ 
kologiske aspekter. Idet jeg antager, at aner¬ 
kendelsen efterhånden vil fremkomme, vil jeg 
slutte med at redegøre for nogle metoder til at 
bevare og bruge UFO-rapporter. 

Behandling af data: 

At samle og arkivere UFO-rapporter er et 
meningsløst arbejde, medmindre man bruger 
en systematisk metode. Det er klart, at al ind¬ 
samling af UFO-materiale skal ordnes, så at 
specielle sager omgående kan findes for yderli¬ 
gere at blive studeret. Fysisk kommer de rå da¬ 
ta, selve rapporterne, i form af papirstykker, af 
hvilke nogle af og til forøges med film og foto¬ 
grafier. Hvis vi udelader de sidstnævnte, som 
kun udgør en lille del af det materiale, vi be¬ 
skæftiger os med, er det vigtigt at inddele papi¬ 
rerne i a) udklip fra aviser og ugeblade, b) bø¬ 
ger og UFO-tidsskrifter og c) originale breve fra 
øjenvidner, spørgeskemaer og rapporter fra 
undersøgere i marken. 

Af disse foreslår jeg, at alle avisudklip om¬ 
hyggeligt klistres ind i scrapbøger i nøjagtig 
kronologisk orden med et notat om, hvornår 
beretningen blev offentliggjort og i hvilken avis. 
Alt for ofte modtages avisrapporter uden dato 
og/eller navnet på den kilde, de kom fra, ofte 
mange måneder efter offentliggørelsen. Identi¬ 
fikationen af, hvornår og hvor offentliggørelsen 
fandt sted, kan være et langsommeligt og fru¬ 
strerende hverv, der ofte ikke kan løses. I så¬ 
danne tilfælde er udklippene næsten værdilø¬ 
se. Det er vigtigt, at hvert udklip dokumenteres 
rigtigt. Det er forbavsende, hvor tit disse ele¬ 
mentære forholdsregler ikke overholdes, ikke 
engang af UFOIoger. Med hensyn til bøger og 
tidsskrifter, der indeholder UFO-rapporter, 
som ikke kendes fra andre kilder, skal disse 
ordnes alfabetisk efter forfatter eller tids¬ 
skriftets titel. Originale breve fra øjenvidner. 


rapporter fra undersøgere i marken o.s.v. skal 
arkiveres efter dato. 

Jeg tror, at mange UFOIoger arkiverer deres 
materiale efter nummermetoden, hvorved hver 
modtaget rapport tildeles et henvisnings¬ 
nummer, som den beholder altid. Sådan et sy¬ 
stem er prisværdigt, hvis bare man samler rap¬ 
porter fra et begrænset geografisk område, 
men det virker ikke heldigt, hvis man forsøger 
at dække et bredere område, nationalt eller in¬ 
ternationalt. Den meget ujævne hastighed, i 
hvilken rapporter kommer fra forskellige dele 
af verden, betyder, at denne numeriske tilde¬ 
ling hurtigt kommer i ulave, hvis f. eks. to rap¬ 
porter fra 1963 og fem fra 1969 modtages så 
sent som 1976. 

Der er forskellige systemer, der giver en løs¬ 
ning på denne vanskelighed. Af dem giver 
hulkortsystemet en hel del, men komputer- 
systemet er bedre. Kun få har adgang til sådan¬ 
ne faciliteter, af hvilke begge ville være for kost¬ 
bare at installere og bruge i betragtning af den 
nuværende størrelse af de kendte UFO- 
optegnelser. Den tilstedeværende sum af 
kendte rapporter må være på over 100.000 til¬ 
fælde. Den kunne let fordobles fra den ene dag 
til den anden, hvis de forskellige »»skjulte« 
opbevaringssteder for rapporter blev tilgænge¬ 
lige. 

Disse inkluderer mangelfulde optegnelser, 
meteorologiske og astronomiske registre, 
militær- og forsvarsarkiverne og de mange 
avisarkiver. Sidstnævnte indeholder for øvrigt 
massevis af lokale rapporter, af hvilke kun en 
ganske lille del nogen sinde bliver offentlig¬ 
gjort. At samle disse rapporter og overføre dem 
til hulkort eller komputersystem ville være et 
enormt foretagende, der involverer udgifter af 
en størrelsesorden, som ligger ud over private 
undersøgeres eller lokale studiegruppers mid¬ 
ler. 

Det er næsten sikkert, at en systematisk tileg¬ 
nelse af alle rapporter kun kan opnås ved sam¬ 
let anstrengelse hos adskillige deltagende 
grupper og personer, der arbejder efter en af¬ 
talt plan. Faktisk gøres det allerede. Grupper så 
som NUFON og CONTACT i England, GESAG i 
Belgien og LDLN i Frankrig sender allerede bå¬ 
de gamle og nye rapporter til dr. J. Allen Hy- 
neks UFO-center i Chicago, som har kompute- 
re. Til sin tid vil alle deltagende grupper modta¬ 
ge et komputertryk af det endelige totale kata- 

log, der ventes at komme ud af dette internatio¬ 
nale samarbejde. 

Hvorfor gøre sig ulejlighed med at rund¬ 
sende og kanalisere så mange rapporter på 
denne måde? Man kender aldrig betydningen 
af hver enkelt UFO-hændelse, medmindre 
dens forbindelse med anden UFO-aktivitet be¬ 
stemmes - lige meget hvor bemærkelsesvær¬ 
dig den enkelte hændelse måtte være. Det ville 
f. eks. være rart at vide, hvorfor tre skiver blev 
set en bestemt dag over f. eks. Scunthorpe. 
Hvorfor blev de ikke set dagen efter, dagen før 
eller den foregående måned? Ved at samle så 
mange rapporter fra alle verdenshjørner som 
muligt og ordne dem systematisk, dukker møn¬ 
stre på UFO-aktivitet frem. Med sådan en ord¬ 
ning bliver årsagen til, at skiverne kom til syne 
og hvor og hvornår de gjorde det, måske mere 
indlysende. En sådan arkivering af rapporterne 
gør den globale aktivitet mere forståelig. Vi ved, 
at UFOer ikke tager hensyn til menneske¬ 
skabte internationale grænser, og derfor må 
vore studier om dem være verdensdækkende. 
At dække hele Jorden er forfærdelig vanskeligt 
og dyrt, men ved at oprette og udvide samar¬ 
bejdende studiegrupper, som omtalt, hvor 
massiv udveksling af materiale bliver mulig, må 
man håbe, at man i nær fremtid ved mange 
dybtgående undersøgelser af gåden kan frem¬ 
komme med nogle fornuftige svar på dette 
enorme problem. Det vil også sætte os i stand 
til hurtigere at definere UFO-fænomenets aktu¬ 
elle rammer, der som tidligere omtalt er meget 
lidt kendte. 

Enhver enkeltgruppe eller studiegruppe vil 
ikke nødvendigvis regelmæssigt sende alle 
rapporter til UFO-centeret, ej heller vil de no¬ 
gen sinde komme i besiddelse af et hulkort¬ 
system eller en komputer. De vil imidlertid be¬ 
høve et pålideligt system til at registrere og op¬ 
bevare alle deres rapporter. Erfaring har vist, at 
de bedste systemer sikrer en forståelig regi¬ 
strering af en bred række fakta samtidig. Den 
bedste og mest økonomiske måde til at opnå 
dette er ved hjælp af et katalog med ordnede 
spalter. Lad os undersøge et sådant katalog 
mere detaljeret. 

UFOer kommer til syne uregelmæssigt på al¬ 
le tidspunkter alle steder. Kataloget må være i 
stand til at registrere disse fakta så vel som an¬ 
tal, type og iøjnefaldende mønstre i opførsel, 
oplyse om effekter på mekaniske objekter. 


planter, dyr og mennesker, om de lander eller 
ej, og om der blev set UFOnauter; UFOnauter- 
nes størrelse og deres antal og deres reaktion 
over for tilskuere, og tilskuernes over for dem. 
Det må også indeholde en spalte med henvis¬ 
ninger, så man hurtigt kan genfinde det oprin¬ 
delige materiale. Rapporterne skal arrangeres 
kronologisk og strengt tidsmæssigt, hvis der 
findes flere rapporter fra samme dag. Der kan 
opstilles en mere eller mindre præcis orden, i 
hvilken UFO-hændelser er indtruffet over et 
stort område. Sådanne ordnede rækkefølger 
vil hjælpe ved studierne af orthoteni å la Mic¬ 
hel*) og UFO-emner, eller hvorfor UFOer synes 
at hjemsøge eller besøge visse steder oftere 
end andre. Eftersom enhver rapport til sin tid vil 
blive vurderet samstemmende - baseret på de¬ 
taljedele eller mangel derpå - må en anden 
spalte stilles til rådighed til dette. Sådan et sy¬ 
stem må bestå af klasse A (til første klasses 
rapporter), klasse B (til tilsyneladende ægte 
rapporter, der mangler detaljer), klasse C (til 
utilfredsstillende rapporter, der måske har ved¬ 
rørt ægte UFOer) og klasse D (til rapporter, 
der mangler fyldestgørende detaljer, for at en 
klar konklusion kan nås i enhver retning.) Dette 
må ikke forveksles med den klassificering, som 
Jacques Vallee har foreslået og som senere er 
blevet udbygget af andre, i hvilken rapporter er 
katalogiseret som Type 1, Type 2, Type 3 o.s.v. 

Sammen med et katalog som beskrevet efter 
regionale eller nationale eller endog internatio¬ 
nale retningslinier, kan yderligere kataloger 
måske udvikles med specialiserede 
fremgangsmåder. Man kan f. eks. inddele dem 
efter lavobservationerne eller landingerne, 
elektromagnetiske effekter, eller reaktion fra 
dyr eller UFOnauter o.s.v. Man har allerede for¬ 
søgt sig med kataloger over disse og andre 
aspekter af fænomenet, og det vides, at andre 
er under forberedelse. Det er absolut nødven¬ 
digt, at så mange oplysninger som muligt bliver 
samordnet og arrangeret i specialiserede kata¬ 
loger, så de forskellige tilfælde nøjagtigt kan 
vurderes og sættes i perspektiv. Umiddelbart 
er det næppe muligt at opnå dette. Oprettelsen 
af organiserede og systematiske kataloger må 
gå langt i retning af at vise, at seriøse UFOIoger 
virkelig prøver at føre undersøgelser efter re¬ 
spektable, videnskabelige retningslinier og sø- 


*) UFOernes evt bevægelse ad rette linier. 

ge at vække nødvendig interesse hos videnska¬ 
ben, hvilket kan bibringe vort emne en god del 
nyttig sagkundskab. 

Oprettelsen af kataloger er kun en del. En 
kronologisk ordnet katalog skal Indeholde op¬ 
slagsord for lokaliteter med dato eller være i 
tidsmæssig orden. Det vil være godt at have 
stederne alfabetisk ordnet. Hvor ofte får vi brug 
for at vide, hvornår der er rapporteret UFOer 
over f. eks. Skipton, når vi vurderer en rapport 
derfra? Et kortkatalog, der er ordnet til at regi¬ 
strere enhver lokalitet i alfabetisk orden, kunne 
måske vise besøgende UFOers periodicitet i en 
speciel egn. Så vil man gerne vide, hvad det er i 
sådanne egne, der tiltrækker dem. En lokal un¬ 
dersøgelse af installationer, geologiske eller 
mineralske aflejringer og andre karakteristiske 
træk så som vandreservoirer og kirkegårde (og 
vi ved, at UFOer er interesserede i dem) kan 
måske afsløre mønstre, som går igen i andre 
områder, og vise os, at der, hvad angår UFOer, 
er vigtige fællesfaktorer mellem Skipton, Tor- 
quay og Paris. Sådanne kortkataloger ville og¬ 
så være nyttige for undersøgere, der er optaget 
af orthoteni og ufocals. Jeg er sikker på. De er 
enig i, at det er vigtigt at opdage, hvorfor UFOer 
besøger os så ofte, og hvorfor de tilsyneladen¬ 
de kommer i periodiske bølger. Sådanne kata¬ 
loger og kort kan forsyne os med yderligere 
redskaber til mere præcist at forudsige, hvor¬ 
når og muligvis hvor den næste større bølge vil 
komme. Nøjagtige forudsigelser betyder, at vi 
kan planlægge arbejdskraft og passende an¬ 
bragt udstyr og derved overvåge hændelsen 
meget bedre. Så ville det blive meget spæn¬ 
dende. 

Som konklusion vil jeg derfor sige, at det er 
op til os alle at tage affære, at engagere os 
yderligere i samarbejde og udveksling og at ar¬ 
bejde som et målbevidst hold langs de 
retningslinier, der allerede med succes følges 
af NUFON. Fornuftigt koordinerede bestræbel¬ 
ser er lige så vigtige på lokalt som på nationalt 
og internationalt plan. 

Forudsat vi har den rigtige indstilling, kan 
enhver af os yde realistiske bidrag til, hvad der 
uden tvivl er et af de mest formidable proble¬ 
mer, menneskeheden er blevet konfronteret 
med. Disse bidrag kan have mange former. Jeg 
har f. eks. vist, at et stort antal rapporter ligger 
uoffentliggjorte på provinsavisers kontorer. Det 
drejer sig om at gribe sagen an på høflig måde 
og om mange timers træls arbejde gennem 


bunker af gamle breve og udklip, men beløn¬ 
ningen er ofte forbavsende. Hvor mange 
ukendte rapporter ligger i arkiverne på Deres 
lokale avis? Gamle folkemindebøger, sognehi¬ 
storie og lokale optegnelser indeholder ofte 
rapporter fra tidligere tider. En eller anden må 
gøre arbejdet. Det kunne være Dem eller en 
gruppe af jer, der arbejder i fællesskab. Mange 
ting må gøres, før vi kan sige, hvad fænomenet 
virkelig varsler. Lad os være blandt dem, som 
opklarer mysteriet og som huskes af eftertiden 
som dem, der lagde et solidt grundlag for den 
nye videnskab, UFOIogi. For tag ikke fejl, en 
dag vil den blive accepteret som sådan alle ste¬ 
der. Lad os fremskynde den dag. 

NUFON-manuskript/ oversat af 8. Sandø. 


UMMO-SAGEN - 
NYE FAKTA! 

I UFO-NYT, 1979, nummer 1, orienterede 
jeg om forskellige aspekter i den kompli¬ 
cerede UMMO-sag. Blandt andet berette¬ 
de jeg om en norsk ekspedition, der tilsy¬ 
neladende i 1934 skulle have udsendt 
nogle radiosignaler på frekvensen 413,44 
Megahertz. Det skulle have været via dis¬ 
se radiosignaler, at ummitterne for første 
gang kom i kontakt med Jorden. 

I artiklen redegjorde jeg for, hvorfor jeg 
mener denne ekspedition aldrig har eksi¬ 
steret. Nu er der fra Bent Aalberg, som er 
leder af FOTA (SUFOIs Forsknings¬ 
tekniske Afdeling), kommet yderligere in¬ 
formationer, som også taler imod eksi¬ 
stensen af den omtalte norske ekspediti¬ 
on. 

Det viser sig, at den omtalte frekvens er 
langt højere end de frekvenser det tekni¬ 
ske udstyr man havde i trediverne kunne 
sende med. Fra før anden verdenskrig og 
frem til nutiden har man bestræbt sig på 
at udvikle fysisk apparatur, der kunne ud¬ 
sende radiosignaler på høje frekvenser. 
Først henimod slutningen af anden ver¬ 
denskrig lykkedes det at gøre brug af ra¬ 
diobølger på selv en så forholdsvis lav 
frekvens som 20-30 Megahertz. Det er 
derfor en ret umulig tanke, at man allere¬ 
de i midten af trediverne kunne udsende 
signaler på 413,44 Megahertz! 

PA 

UFO’ERNE OG FN 

af Ole Henningsen 

I UFO-NYT nr. 5/1978 bragte vi en artikel af amerikaneren Leonard H. Stringfield, der berettede 
om, hvorledes staten Grenada’s UFO-initiativ i FN tog sig ud set indefra. Siden den artikel blev 
skrevet, er der sket mangt og meget af stor betydning på FN-fronten, vil den optimistiske læser si¬ 
ge, når vedkommende har læst de følgende sider. Mere pessimistiske gemytter vil antagelig anslå 
mere moderate toner i sin bedømmelse af situationen i FN i New York. red. 


Premierminister Sir Eric M. Gairy fra Grenada 
har vedholdende forsøgt at få UFO-fænome- 
nerne behandlet under FNs auspicier. Sidst var 
man på FNs 32. generalforsamling blevet hen¬ 
vist til at drøfte spørgsmålet videre ved den 33. 
generalforsamling i efteråret 1978. Hidtil havde 
Sir Gairy i vid udstrækning støttet sig på UFO- 
materialer i kraft af observationsberetninger, 
frigivne regeringsdokumenter, resolutioner etc. 
fra den ungarsk fødte tidligere major Colman 
VonKeviczky, der indtil 1966 arbejdede i FN i 
New York. På dette tidspunkt fremsendte Von¬ 
Keviczky forskellige forslag til daværende FN- 
generalsekretær U Thant om at få bragt UFO- 
fænomenerne op på FN-plan. Øjensynlig på 
grund af forskellige kontroverser desangående 


blev Colman VonKeviczky fyret fra sit job i FN. 
Siden har VonKeviczky gjort en utrættelig ind¬ 
sats for at få FN involveret i UFO-debatten. 

I sommeren 1978 dukkede imidlertid en an¬ 
den person op i UFO-kredsen omkring Grena- 
das premierminister. Der er her tale om produ¬ 
ceren E. Lee Speigel, der tidligere bl.a. i 1975 
har produceret en Columbia House (CBS)- 
grammofonplade om UFOer. LP-pladen hed¬ 
der »UFOs: The Credibility Factor« og har nr. IP 
6422. På denne grammofonplade hører man 
mange kendte mennesker indenfor UFO-sagen 
udtale sig, bl.a. kongresmand J. Edward 
Roush, fhv. major Donald E. Keyhoe, astrono¬ 
men, dr. J. Allen Hynek, psykologen, dr. David 
Saunders, Betty Hiil, helikopterpiloten Larry 


Natfoto af FN-bygningen 

Coyne, atomfysikeren Stanton T. Friedman 
samt astronauterne James E. McDivitt og Gor¬ 
don Cooper. 

I FN-hovedkvarteret i New York blev der den 
14. juli 1978 afholdt et møde med deltagelse af 
bl.a. generalsekretær Kurt Waldheim, Sir Eric 
M. Gairy, dr. J. Allen Hynek, den fransk-ameri- 
kanske UFO-forsker, dr. Jacques Vallee, psy¬ 
kologen, dr. David Saunders, den franske for¬ 
sker Claude Poher, fhv. astronaut Gordon Coo¬ 
per og produceren E. Lee Speigel. Colman 
VonKeviczky var også inviteret, men i sidste 
øjeblik blev hans deltagelse aflyst af Grenadas 
premierminister, der tilsyneladende ikke læn¬ 
gere ønskede at støtte sig til hans ofte fantasti¬ 
ske materialer. 

Hvad der i øvrigt skete på dette møde forelig¬ 
ger der ikke officielle referater af. Et offentlig¬ 
gjort billede fra mødet følges blot af en tekst om, 
at »generalsekretær Kurt Waldheim den 14. juli 
1978 havde en drøftelse med Grenadas premi¬ 
erminister, Sir Eric M. Gairy, der var på officielt 
besøg i FN-hovedkvarteret.« Pressesekretæren 
blev på den daglige pressekonference spurgt, 
om Gairys møde med Waldheim havde med 
UFOer at gøre. Hertil svarede pressesekretær 


Rudolf Stajduhar, at dette havde han ingen 
oplysninger om. Blot et blik på deltagerforteg¬ 
nelsen kunne ellers nok have givet ham en for¬ 
modning om emnets art. Og kun en uge tidlige¬ 
re havde Grenada anmodet generalsekretæren 
om at få sat UFOerne på programmet igen på 
FNs 33. generalforsamling. 

Ved 4. og 5. plenarmøde den 20. september 
1978 vedtog Generalforsamlingen at henvise 
spørgsmålet til FNs Specielle Politiske Komite, 
der behandlede UFO-spørgsmålet på sit 35. 
møde den 27. november 1978 om formidda¬ 
gen. Formand var Piza Escalante fra Costa Ri¬ 
ca, der gav ordet til premierminister Gairy for 


Møde med generalsekretær Kurt Waldheim i 
FNs hovedkvarter i New York den 14. juli 1978. 
På dette møde var UFO-problematikken til de¬ 
bat, og blandt deltagerne var nogle af verdens 
kendteste UFO-forskere. Fra venstre ses bl.a. 
den fhv. amerikanske astronaut, Gordon Coo¬ 
per, dr. Jacques Vallee, den franske forsker 
Claude Poher, dr. J. Allen Hynek, Grenadas 
premierminister Sir Eric M. Gairy og FNs gene¬ 
ralsekretær Kurt Waldheim. 

Foto: United Nations/Photo by Saw Lwin 

en kort indledning og oplæsning af resolutions¬ 
udkast om UFOerne. Efter at Grenadas under¬ 
visningsminister Wellington Friday var frem¬ 
kommet med nogle få kommentarer, fik dr. J. 
Allen Hynek ordet som medlem af Grenadas 
delegation: 

Hyneks tale 

Hr. Hynek (Grenada) sagde, at fænomenets - 
de uidentificerede flyvende objekters - omfang 
og udstrækning ikke er almindeligt anerkendt. 
Fænomenet er så fremmed for menneskets jor¬ 
diske tænkemåde, at det ofte bliver latterlig¬ 
gjort af personer og organisationer, som ikke 
kender til kendsgerningerne. 

Fænomenet har stik imod manges forvent¬ 
ninger overlevet og griber ind i et voksende an¬ 
tal menneskers liv over hele verden. 


Astronomen, dr. J. Allen Hynek taler til FNs 
Specielle Politiske Komité den 27. november 
1978 som medlem af Grenadas delegation. I 
baggrunden til venstre ses Grenadas premier¬ 
minister, Sir Eric M. Gairy. 

Foto: United Nations/Photo by Y. Nagata 


Han definerede UFO-fænomenet som: en¬ 
hver observation, eller instrument-registrering 
i luften eller på jordoverfladen, som forbliver 
uforklaret ved almindelige fremgangsmåder, 
selv efter kompetent undersøgelse af kvalifice¬ 
rede personer. Den populære opfattelse af 
UFOerne er imidlertid forbundet med begrebet: 
ikke-jordisk intelligens, som dog måske også 
kan vise sig at være korrekt i nogle forbindel¬ 
ser. 

UFO-rapporterne er et globalt fænomen. De 
kommer tit fra meget ansvarsfulde mennesker 
og forstås endnu ikke, men interesserer millio¬ 
ner af mennesker. Alene i USA har en Gallup¬ 
undersøgelse vist, at 57% af USAs befolkning 
tror på, at UFOerne eksisterer. Ifølge hans (Hy¬ 
neks) optegnelser er UFO-rapporter blevet ind¬ 
samlet fra 133 forskellige lande og er afgivet af 
et betydeligt antal højt ansvarsfulde personer 
som: astronauter, radar-eksperter, piloter, 
regeringsembedsmænd og videnskabsmænd. 
Titusindvis af UFO-rapporter er registreret, 
heriblandt yderst gådefulde og fantastiske be¬ 
retninger om ukendte hændelser, som hæderli¬ 
ge mennesker har oplevet. Hændelser Som ud¬ 
fordrer menneskets nuværende forestillinger 

om Verden og som meget vel kan give et praj 
om et behov for en ændring af nogle af disse 
forestillinger. 

Den tidligere franske forsvarsminister hr. Ro¬ 
bert Galley har fremført dette punkt i en ra¬ 
dioudsendelse til den franske nation den 21. fe¬ 
bruar 1974. Han talte om Gendarmeriets man¬ 
ge UFO-observationer, og han understregede 
det vigtige i at undersøge det i sandhed ukend¬ 
te og det vigtige i at have et åbent sind i denne 
henseende. De mest pålidelige UFO-data er 
muligvis de såkaldte »Nærkontakter af 2. grad«, 
også kendt som; tilfælde med fysiskespor. Dis¬ 
se tilfælde omfatter fysisk bevis for et UFOs 
øjeblikkelige tilstedeværelse samtidig med fo¬ 
rekomsten af en UFO-observation. Det kan væ¬ 
re i skikkelse af en øjeblikkelig fysisk påvirk¬ 
ning på enten organisk eller uorganisk stof eller 
begge. Der er pålidelige rapporter om fysiologi¬ 
ske påvirkninger af mennesker, dyr og planter, 
forstyrrelser af elektriske systemer og påvirk¬ 
ning af omgivelserne i den umiddelbare nær¬ 
hed. Der er for øjeblikket registreret over 1300 
sager, der omhandler fysiske spor. 

Ethvert fænomen, der berører så mange 
menneskers liv og som skaber forvirring og 
endda frygt blandt dem, er af mulig videnska¬ 
belig. sociologisk og politisk betydning, især da 
det indebærer eksistensen af fremmed intelli¬ 
gent liv. Han er som astronom overbevist om 
emnets vigtighed. Det er hans velovervejede 
opfattelse, baseret på mange års studier og 
som impliceret, fagkyndig forsker, at UFO- 
fænomenet, hvad dets oprindelse end må væ¬ 
re, i allerhøjeste grad er værd at studere. 

Der er flere og flere forskere verden over, 
især fra Frankrig og USA, som har erklæret sig 
interesserede i at tage den udfordring op, som 
ligger i UFO-problemet. Disse forskere indsam¬ 
ler og analyserer allerede de relevante data. 
Frankrig er det førende land i den videnskabeli¬ 
ge udforskning af UFO-spørgsmålet. Det fran¬ 
ske Gendarmeri har omhyggeligt taget sig af 
udforskningen af mange UFO-rapporter. Deres 
undersøgelser har givet stof til videre forskning 
for en videnskabelig gruppe kaldet GEPAN, der 
ledes af dr. Claude Poher og som har speciali¬ 
ster i fysik, psykologi, de sociale videnskaber, 
jura og medicin. Denne gruppes arbejde er ble¬ 
vet gennemgået af et uafhængigt råd fra mo¬ 
derorganisationen »Centre National d’Etudes 
Spatiales« (CNES), og gruppen har fået direkti¬ 


ver om at fortsætte på et udvidet og velfinansie¬ 
ret grundlag. Det er Hyneks opfattelse, at dette 
arbejde har gjort betydelige fremskridt, og kun 
én af de undersøgte sager har vist sig at have 
en naturlig forklaring. De resterende sager er 
nærkontakttilfælde, hvor de rapporterede , 
UFOer er observeret mindre end 250 meter fra 
vidnerne, og 2 af dem er »Nærkontakter af 3. 
grad«, hvor der er set intelligensvæsner. Desu¬ 
den er den omhu. hvormed målingen af retnin¬ 
ger. afstande og bevægelser samt vurderingen 
af implicerede psykologiske faktorer er udført, 
eksemplarisk og meget bedre end lignende 
studier udført i andre lande. Det er blevet kon¬ 
kluderet, at de fleste af de rapporterede sager 
beskriver et materielt fænomen, som ikke kun¬ 
ne forklares som hverken et naturfænomen el¬ 
ler et menneskeligt apparat. Hvis dette er 
sandt, så er denne forsknings betydning for vi¬ 
denskaben og for offentligheden som helhed 
overordentlig stor. 

Meninger eller handlinger behøver ikke alene 
at blive baseret på den franske efterforskning. 
Lignende konklusioner er allerede nået af vi- 
denskabsmænd uafhængigt af hinanden, som 
Hynek har kontakt med; men mange har ikke 
desto mindre været tilbageholdende med 
åbent at udtrykke deres mening. 

Et overraskende stort antal videnskabs- 
mænd har enkeltvis over for ham privat fortalt 
om deres aktive interesse for UFO-fænomenet 
og givet udtryk for synspunkter i overensstem¬ 
melse med dem, som nævnes i den franske 
rapport. Disse videnskabsmænd er i mange til¬ 
fælde knyttet til store og ansete videnskabelige 
organisationer, både offentlige og private, som 
enten er tavse eller endda officielt indtager en 
ironisk holdning til UFO-fænomenet. Enkelt 
personer i disse organisationer, der har fortro¬ 
lig viden om UFO-fænomenet, er tvunget af or¬ 
ganisationspolitikken til officielt at forblive tav¬ 
se om deres interesse, men de arbejder privat 
med UFO-problemet. Der er mange andre, som 
uafhængigt eller i mindre grupper studerer em- i 
net med de midler, de nu har til rådighed. 

Der findes ingen mellemstatlig eller ikke- 
statslig organisation, der kan sætte sådanne 
personer i stand til at koordinere deres forsk- * 
ningsresultater. Alt hvad der behøves, er et or¬ 
gan, hvorved en sådan udveksling kan blive ud¬ 
ført. De aktuelle forsknings- og analyse¬ 
processer skal forblive forskernes ansvar i de- 

res respektive lande. Han (Hynek) beder derfor 
ikke FN om at danne sin egen kommission for 
at udføre undersøgelser på UFO-fronten, men 
beder kun om at FN tilvejebringer midler, såle¬ 
des at forskningsresultaterne udført af viden- 
skabsmænd i deres egne lande, hurtigt kan bli¬ 
ve udbredt til kolleger i andre lande, uden at 
pålægge FN en ekstra økonomisk byrde, og 
uden at forstyrre FN’s mange andre vigtige akti¬ 
viteter. Et sådant organ vil også lette den øje¬ 
blikkelige udveksling af informationer om den 
seneste UFO aktivitet i medlemslandene. Data 
af mulig betydning for videnskaben og for Ver¬ 
den mistes stadig p.g.a. mangelen på midler til 
at forhindre disses tab. 

Indtil nu er UFOer blevet rapporteret i 133 
lande, som i realiteten alle er medlemmer af 
FN, og fænomenet har vakt interesse og ofte 
frygt blandt en betydelig stor del af deres be¬ 
folkning. Det er derfor et fænomen, som mulig¬ 


vis har meget stor sociologisk, politisk og vi¬ 
denskabelig betydning, og det hører uden tvivl 
under FNs regie seriøst at overveje hans an-, 
modning, der bliver fremsat på vegne af viden- 
skabsmænd fra alle lande. 

Det er hans velovervejede opfattelse, efter 
som videnskabsmand at have viet mange år på 
at studere emnet, at UFO fænomenet er virke¬ 
ligt og værd at studere. Han var oprindeligt 
skeptisk, idet han troede, at fænomenet sim¬ 
pelthen var en mental vildfarelse og en folkelig 
grille. Men han blev tvunget til at ændre me¬ 
ning, da han stod ansigt til ansigt med de hård¬ 
nakkede fakta og data. Dannelsen af et organ 
under FN til at lette udvekslingen af UFO- 
rapporter og studier udført i forskellige med- 


Åbningsmødet i FNs generalforsamlings 33. 
samling den 19. september 1978. 

Foto: United Nations/Photo by M. Grant 

lemslande vil fremskynde den dag, da en sådan 
opfattelse vil blive omsat til sikker videnskabe¬ 
lig viden. 

Også den fransk-amerikanske UFO-forsker, dr. 
Jacques Vallee, var medlem af Grenadas dele¬ 
gation som ekspert og havde disse ting at sige; 


Vallees tale: 

Hr. Vallee sagde, at der eksisterer en ny folke¬ 
bevægelse, som er baseret på forventningen 
om, at der skabes kontakt fra det ydre rum. 
Denne tro er på mange måder følelsesmæssig, 
og der er indtil nu intet der beviser, at UFO- 
fænomenet repræsenterer tilsynekomsten af 
gæster fra det ydre rum. 

UFO-fænomenet har 3 aspekter. Det er først 
og fremmest en fysisk åbenbarelse, som kan 
og bør udforskes af det allerede forhåndenvæ¬ 
rende videnskabelige udstyr. Der mangler 
hverken fysiske data eller kompetente viden- 
skabsmænd, som er villige til at undersøge 
dem med et åbent sind. 

For det andet er det et psyko-fysiologisk fæ¬ 
nomen. Vidnerne udviste forskellige fysiske og 
psykologiske reaktioner og følgevirkninger, 
som ikke direkte hører ind under FNs område, 
undtagen hvor FN kan tjene sin traditionelle rol¬ 
le ved at udbrede videnskabelig information og 
lette udvekslingen blandt lærde. 

For det tredje er der det sociale trossystem - 
som er blevet udviklet i alle de nationer, som er 
repræsenteret i Komiteen - angående forvent¬ 
ningen om besøg fra rummet. Denne tro er ble¬ 
vet næret af mangelen på seriøs opmærksom¬ 
hed omkring ægte UFO-rapporter og skaber 
nye religiøse, kulturelle og politiske begreber, 
som sociologien har ofret ringe opmærksom¬ 
hed. 

Han har gennem mere end 15 år udført studi¬ 
er af rapporter udarbejdet af officielle og uoffi¬ 
cielle kanaler i Frankrig og USA. Disse analyser 
er blevet underbygget af omfattende computer¬ 
statistikker. Han er desuden hyppigt i forbin¬ 
delse med videnskabsmænd i andre verdens¬ 
dele, og han har nået nogle konklusioner angå¬ 
ende UFO-fænomenets sociale følger. 

For det første er troen på rum-besøgende 
uafhængig af UFO-fænomenets fysiske virke¬ 
lighed. I sociologiske vendinger kunne det må¬ 


ske siges, at noget er virkeligt, hvis tilstrækkelig 
mange mennesker tror på det. Spørgsmålet om 
at vide, hvorvidt UFOer er fysisk eksisterende, 
er blevet noget sekundært i offentlighedens op¬ 
fattelse. 

For det andet er troen på at en kontakt med 
UFOerne er umiddelbart forestående, en an¬ 
tydning af den store kløft mellem offentlighe¬ 
den og videnskaben. Mangelen på seriøs, 
åbensindet forskning på området har ansporet 
UFO-vidner til at mene, at videnskaben er ude 
af stand til at gribe sagen an. Denne indstilling 
har fået mange mennesker til at søge svar uden 
for den rationelle viden, videnskaben helliger 
sig. Kun en åben udveksling af viden om emnet 
kan nu ændre denne farlige udvikling. 

For det tredje undergraver troen på den nært 
forestående UFO kontakt billedet af mennesket 
som skaber af sin egen skæbne, netop fordi 
der ikke er nogen seriøs og fordomsfri forsk¬ 
ning på området. 

I de senere år er der dukket bøger op, som 
argumenterer for, at Jorden i forhistorisk tid er 
blevet besøgt af rumrejsende. Selvom disse te¬ 
orier fortjener et seriøst studie, foranlediger de 
mange folk til at tro, at menneskehedens store 
bedrifter ville have været umulige uden »him¬ 
melsk« indblanding. Denne idé strider ikke blot 
med arkæologiske fakta, men den opmuntrer 
også til passiv venten på et nyt besøg af venlige 
rumvæsener, der skal klare menneskets pro¬ 
blemer. 

For det fjerde fremmer forventningen om 
kontakt med rumrejsende den politiske for¬ 
ening på jorden. UFO-fænomenet retter søge¬ 
lyset mod de menneskelige følelser. Hvad en¬ 
ten dette viser sig at være det, der vil give posi¬ 
tive eller negative sociale ændringer vil afhæn¬ 
ge af den måde, disse følelser bliver behandlet 
på og af graden af seriøsitet, som det tilgrund¬ 
liggende fysiske fænomen vil blive behandlet. 
Sådan er udfordringen førend komiteen. 

De videnskabsmænd, som han er i kontakt 
med, vil være glade for en lejlighed til at kunne 
stille deres data og ideer til rådighed for andre 
indenfor ethvert organ, som kan stilles til rådig¬ 
hed for dette formål. 

Endvidere var helikopterpiloten oberstløjtnant 
Lawrence Coyne med i Grenadas delegation 
for at komme med en førstehåndsberetning om 
en UFO-observation; 

Coynes tale: 

Oberstløjtnant Coyne beskrev en hændelse, 
som udspilledes den 18. oktober 1973. Hæn¬ 
delsen berørte en helikopter fra den amerikan¬ 
ske hær, som han havde kommandoen over, 
^ og et uidentificeret flyvende objekt. Hændelsen 
var lige ved at ende med en kollision mellem 
himmel og jord. 

Helikopteren forlod kl. 22.30 i klar nat Colum- 
^ bus, Ohio med 4 besætningsmedlemmer, og 
fløj mod Cleveland, Ohio. Under flyvningen blev 
et rødt lysende luftfartøj observeret, idet det 
nærmede sig helikopteren med meget stor ha¬ 
stighed. Han kontaktede via radio øjeblikkelig 
indflyvningskontrollen i Mansfield, Ohio og 
spurgte, om der var noget højt-ydende luftfartøj 
i området. Efter en indledende svarmelding 
blev der ikke modtaget yderligere svar fra jor¬ 
den, trods det, at helikopterens radio stadig 
syntes at fungere. Selv om alle undvigema¬ 
nøvrer viste sig at være nytteløse, skete der 
faktisk ingen kollision. 

Luftfartøjet havde placeret sig præcis lige for¬ 
an helikopteren. Det var 15 til 18 meter langt 
med en metalgrå struktur. På fartøjets forparti, 
der havde en symmetrisk form, var der et stort 
konstant skinnende rødt lys. På underdelen var 
et grønt lys kommet til syne. Dette drejede 90 
grader, så det lyste direkte ind i helikopterens 
cockpit. Han bemærkede, at helikopterens 
magnetiske kompas ikke længere holdt en støt 
kurs, men drejede langsomt rundt. Forsøg på 
at få kontakt med jorden på nødradiofrekven¬ 
sen mislykkedes. Stadig med fartøjet placeret 
foran sig begyndte helikopteren at stige med en 
hastighed på 1000 fod i minuttet (ca. 18,3 
km/t), til trods for, at instrumenterne var indstil¬ 
let på en nedstigning på 2000 fod/min. I 1067 
meters højde ændrede han krafttilførslen til he¬ 
likopteren, ogi 1158 meters højde mærkede de 
et bump. Mandskabet hørte på intet andet tids¬ 
punkt under hændelsen nogen uvedkommen¬ 
de lyd og mærkede ingen uro i luften. 

UFOet bevægede sig derefter langsomt mod 
i vest, væk fra helikopteren, og det grønne lys 
var blevet trukket tilbage, samtidig med at heli¬ 
kopteren begyndte nedstigningen. Objektet 
havde et øjeblik været lige over helikopteren, 
► hvor et blændende hvidt lys blev observeret. Da 
afstanden mellem objektet og helikopteren 
voksede, blev lyset endnu skarpere, og der 
blev iagttaget en bemærkelsesværdig hastig¬ 
hedsforøgelse. 


Efter først at have fløjet mod vest, drejede 
objektet mod nord-vest med endnu højere ha¬ 
stighed og forsvandt. På dette tidspunkt blev 
forbindelsen til jorden igen normal. 

Ingen vinger, understel, eller lodrette eller 
vandrette stabilisatorer blev observeret på ob¬ 
jektet - trods det, at det demonstrerede sin ev¬ 
ne til at ændre eller opretholde højde og ret¬ 
ning og at ændre hastighed. 

Han er overbevist om, at objektet var virke¬ 
ligt, og at sådanne hændelser bør undersøges 
omhyggeligt. 

Til sidst blev der vist en kort UFO-film for komi¬ 
teens medlemmer. Filmen blev kommenteret af 
dr. Hynek. 

Herefter blev mødet hævet indtil om efter¬ 
middagen, hvor FNs Specielle Politiske Komité 
holdt sit 36. møde. Efter en kort indledning af 
Grenadas undervisningsminister Friday kom 
endnu et udefra kommende medlem af Grena¬ 
das delegation til orde, nemlig atomfysikeren 
Stanton T. Friedman, der fortalte komiteens 
medlemmer om sit syn på UFO-fænomenerne. 
Efter Friedmans indlæg var der en kort debat 
blandt komiteens medlemmer om økonomiske 
og proceduremæssige aspekter. 

Vedtagelse 

Denne FN-komite vedtog efter endnu en be¬ 
handling af emnet den 8. december at indstille 
til Generalforsamlingens godkendelse: 

1. at Generalforsamlingen har noteret sig Gre¬ 
nadas erklæringer og resolutionsudkast ved¬ 
rørende UFOer og beslægtede fænome¬ 
ner, 

2. at Generalforsamlingen indbyder interesse¬ 
rede medlemsstater til at tage passende 
skridt til på nationalt plan at koordinere vi¬ 
denskabelig forskning og undersøgelser in¬ 
den for området ikke-jordisk liv, herunder 
uidentificerede flyvende objekter, og at 
oplyse Generalsekretæren om iagttagelser, 
forskning og vurderingsresultater af sådan¬ 
ne aktiviteter, 

3. at Generalforsamlingen anmoder General¬ 
sekretæren om at overgive Grenada- 
delegationens erklæringer og den relevante 
dokumentation til Komiteen for den Fredeli¬ 
ge Udnyttelse af Det ydre Rum, således at 
denne kan tage dem under overvejelse un¬ 
der sin samling i 1979, 

4. at Komiteen for den Fredelige Udnyttelse af 
Det ydre Rum efter Grenadas anmodning vil 
give denne tilladelse til at fremlægge sine 
synspunkter for Komiteen ved dens næste 
samling. Komiteens overvejelser vil indgå i 
dennes rapport som vil blive vurderet af Ge¬ 
neralforsamlingen under den 34. samling. 


Det var altså, hvad der rent faktisk blev vedta¬ 
get af FNs Generalforsamling den 16. decem¬ 
ber 1978 om UFO-fænomenernes behandling. 
Den kommende tid skal så vise, om dette er en 
farbar vej mod større international videnskabe¬ 
lig forståelse for UFO-fænomenernes natur og 
betydning. 

Allerede på et tidligt tidspunkt under FNs be¬ 
handling af UFO-spørgsmålet rettede SUFOl en 
henvendelse til folketingsmedlem fru Lis Starc- 
ke (Danmarks Retsforbund), der på det pågæl¬ 
dende tidspunkt var medlem af den danske FN- 
mission i New York. Under Generalforsamlin¬ 
gen er der til stadighed 4 mandlige og 4 kvinde¬ 
lige folketingsmedlemmer som deltagere i FN- 
missionen. 

Om forretningsgangen for den danske dele¬ 
gation fortæller Lis Starcke: 



O/ 


»Hver dag holdes der morgenmøde i missio¬ 
nen under ledelse af ambassadøren, for tiden 
den tidligere leder af DANIDA, Wilhelm Ulrich- 
sen. - I missionen har vi hver sit rum til papirer 
- og tro ikke, at papirstrømmen er mindre end i 
Folketinget. Derfor gør man klogt i at stille en 
halv time før mødet, så man i det mindste når at 
sortere sine referater, fremtidige taler fra dansk 
eller nordisk side, rapporter fra de forskellige 
udvalg, oversigter over kommende resolutions¬ 
forslag i selve Generalforsamlingen samt 
oplysninger om vedtagelser i Sikkerhedsrådet. 
Det er simpelthen nødvendigt at kassere en del 
af papirerne, men til at begynde med er man 
slet ikke i stand til at afgøre hvilke. Det kommer 
heldigvis efterhånden, for på morgenmødet ori¬ 
enterer ambassadøren og de forskellige em- 



Medlem af Folketinget for Danmarks Retsfor¬ 
bund, fru Lis Starcke. 


bedsmænd, der har hver sit speciale, om, hvad 
der i dagens løb skal ske i de forskellige ud¬ 
valg. Der foreligger hver dag en udmærket 
tryksag med dagsorden for samtlige møder og 
en kort redegørelse for indholdet af gårsda¬ 
gens møder. Her kan man se de emner, der er 
behandlet, hvilke lande, der har talt, og hvilke 
resolutioner, der er foreslået - evt. vedtaget. 

For en halv snes år siden ændredes forret¬ 
ningsgangen for den danske delegation såle¬ 
des, at det er embedsmændene, der taler på 
delegationens vegne - ikke folketingsmedlem¬ 
merne. Hvert land har kun 1 stemme og kan ik¬ 
ke føre en svingende udenrigspolitik, men må 
følge anvisningerne fra udenrigsministeriet. 
Akutte opgaver løses betryggende ved den 
kontinuitet, der opnås gennem, at embeds¬ 
mændene følger forhandlingerne år efter år, 
hvorimod politikerne skifter. Der gives os en ri¬ 
melig chance til at komme med bemærkninger 
og til at få de ting belyst, vi stiller spørgsmål 
om. Men Danmarks udenrigspolitik bliver 
hjemme i Folketinget. Jeg mener ikke, at det 
kan være anderledes. 

Det er ingen sag at kritisere FN både for for¬ 
retningsgangen og tilsyneladende mangel på 
resultater, for det er sandelig et vældigt maski¬ 
neri - et kontorstyre uden lige - man overvæl¬ 
des af den talestrøm, der straks møder en: 
mange særdeles høflige og særdeles velklin- 

gende ord, men dog også både idealistiske 
synspunkter og fornuftige meninger med jord¬ 
forbindelse. Først med øvelsen finder man nok 
ind til kernen i det, der fremføres, og lærer at 
fornemme talens virkning i hele det politiske 
» spil. 

Det skal også allerede her siges, at der fore¬ 
går et utrolig flittigt og grundigt arbejde i samt¬ 
lige delegationer og sekretariater, og at man fra 
» generalsekretærens og de forskellige styrel¬ 

sers side ustandselig opfordrer til kortere taler 
og færre forslag for dog at begrænse papir¬ 
mængden og kontorarbejdet. (Hvordan man 
nogensinde får sig selv til at sige ja til at blive 
generalsekretær i FN, det forstår jeg ikke). 

Jeg vil have lov til at tro, at det har betydning 
for verdenssituationen, at såvel de fremfarende 
og ærgerrige lande som de mere beskedne, 
der er vant til at være i mindretal, her har et fo¬ 
rum, hvor de kan komme frem henholdsvis 
med aggressioner og stærke standpunkter - og 
med bekymringer og ængstelse for at blive ladt 
tilbage i kapløbet om udvikling og økonomiske 
fremskridt«. 

Fru Lis Starcke tog sig tid til at overvære for¬ 
middagsmødet i FNs Specielle Politiske Komite 
den 27. november 1978. Om selve mødets for¬ 
løb siger Lis Starcke, at talsmændene for sagen 
(Hynek og Vallee) virkede uhyre saglige, og at 
helikopterpiloten Lawrence Coyne berettede 
om sin oplevelse på meget overbevisende må¬ 
de. Derimod virkede den viste film ikke særligt 
overbevisende. 

»Mange er skeptiske, og selv i den danske 
mission smilede man lidt under behandlingen, 
men det blev dog drøftet på vort morgenmøde, 
hvor folketingsmedlemmerne debatterer de 
forskellige emner med embedsmændene.« 

Om selve generalforsamlingens vedtagelse 
siger Retsforbundets folketingsmedlem, fru Lis 
Starcke: 

»Jeg kender ikke nok til sagen til at begive 
mig ind i enkeltheder, men vil blot sige, at man 
nok må være tilfreds foreløbig med, at en grup- 
^ pe vil arbejde med problemerne, og at general¬ 
sekretæren og altså FN er parat til at modtage 
rapport om gruppens resultater. Mere kunne 
man vist ikke forvente.« 


fænomener under FNs auspicier. 

Ikke alle ser lige optimistisk på verdens¬ 
organisationens rolle i vor tid. Der tales i det 
uendelige. Man får næsten på fornemmelsen, 
at det er ligesom med Storm P.’s så berømte 
bemærkning om vejret. 

FN er ved at drukne i ord, og organisationens 
anseelse er for nedadgående*. UFO-spørgs- 
målet var kun ét blandt 129 punkter på dagsor¬ 
denen ved denne samling - og: 



Sidste! 

Gairy 

er 

styrtet! 


Staten 

Grenadas 

våbenskjold 


Radio og aviser meldte onsdag d. 14. marts, at 
Grenadas premierminister Eric Gairys regering 
var blevet styrtet ved et kup. Spørgsmålet er så, 
om kup- og oppositionslederen, Maurice 
Bishop, vil følge sin forgængers energiske 
UFO-indsats i FN op. Vi kan bare håbe. 

Oversættere: Kim Møller Hansen og 
Iver O. Kjems 


*) Jacob Bjerg Møller har i Politiken d. 13. dec. 
1978 skrevet en glimrende og meget dæk¬ 
kende beretning om FNs tale-dilemma. 


AUSTRALIEN-PILOTEN 

Da vi stadig afventer - og har håb om 
snarest at modtage - betydningsfuldt, 
supplerende original-materiale, har vi fun¬ 
det det rigtigst at bringe en fremstilling, 
baseret på flest mulige fakta, samlet - for¬ 
håbentlig i næste nummer. 

Red. 


Det spørgsmål må naturligvis nu melde sig, om 
det overhovedet har nogen særlig betydning, at 
man på et vist plan beskæftiger sig med UFO- 

Udstillingen 
i »Huset« 


Indgangen til »Huset« i Aalborg med 
SUFOIs plakatstander i forgrunden. 

Fotos: Kim Aagaard 



Da SUFOIs jubilæumsudstilling løb af stablen i 
november 1977, blev det besluttet at forsøge at 
gentage succes’en andre steder i landet. I 
Nordjylland tog SUFOIs områdeleder straks 
kontakt med Aalborg Kommune med henblik 
på at få anvist egnede udstillingslokaler. Trods 
en velvillig indstilling rådede man kun over lo¬ 
kaler med plads til ca. 50 af udstillingens over 
100 plancher, og dette blev derfor opgivet. Nu 
fulgte en langvarig søgen efter lokaler i hele 
Nordjylland, og først et års tid senere lykkedes 
det. I mellemtiden havde udstillingen været op¬ 
stillet andre steder i landet. 

Til sidst blev der etableret kontakt til det ny¬ 
åbnede »Huset« i Aalborg, hvor man var meget 
interesseret i sagen. Tidsrummet fra den 5. til 
den 22. februar 1979 var belejligt, og man stille¬ 
de et lokale på 63 m^, et på 30 m^ og en 20 me¬ 
ter lang gang til rådighed. Derefter kunne plan¬ 
lægningen begynde. Desværre havde »Huset« 
ikke stativer (spanske vægge) hvorpå plan¬ 
cherne kunne ophænges, men man kunne dog 
tillade, at væggene blev brugt til formålet. Altså 
måtte SUFOl selv skaffe stativer, og det lykke¬ 
des da også til sidst at lånedet nødvendige. 

Da udstillingen stod klar, var det lykkedes at 
få plads til i alt 90 plancher, hvilket må siges at 
være tilfredsstillende. Udstillingen fremstod 
som et homogent hele, selv om ikke alle plan¬ 
cher var med. Der blev også plads til 5 glasmon¬ 
trer, der viste eksempler på dansk og uden¬ 
landsk UFO-litteratur, teknisk udstyr m. v. I det 
mindste lokale skulle SUFOIs båndforedrag 
med lysbilleder køre i hele åbningstiden. 

Det var en betingelse, at SUFOl selv stillede 


personale til rådighed som opsyn i åbningsti¬ 
den, og med velvillig bistand fra frivillige fra 
den lokale UFO-gruppe lykkedes det. 

Mandag den 5. februar kl. 13 åbnede udstil¬ 
lingen, og henved 200 besøgende nåede at se 
udstillingen i de 5 timer, der var åbent den dag. 
Arrangementet havde været omtalt i den nord¬ 
jyske presse, og en hel-side om UFOer i Aal¬ 
borg Stiftstidende fra den 3. februar bidrog og¬ 
så til at skærpe interessen. 

Journalister og fotografer mødte også op på 
åbningsdagen, og gav i det hele taget en god 
dækning af udstillingen og det senere offentlige 
foredrag. Som en pudsig ting kan nævnes, at 
UFOerne selv i høj grad bidrog til den megen 
presseomtale. En observation den 10. februar 
medførte efterlysning af vidner i pressen, hvil¬ 
ket resulterede i udsendelsen af omkring 40 
spørgeskemaer! Denne observation vil, efter 
endt bearbejdning, blive behandlet her i bladet. 

Der var gratis adgang til udstillingen, og der 
foreligger derfor ikke noget præcist tal, men 
det anslås, at et sted mellem 1.000 og 1.500 
mennesker besøgte udstillingen i løbet af de 15 
dage, man havde åbent. Og vel at mærke inter¬ 
esserede mennesker, der brugte både én og 
to timer på at gennemgå plancher, se på mon¬ 
trer og det 40 minutter lange billed-båndfore- 
drag. Til en af montrerne havde Bent Aalberg 
fra SUFOIs forsknings-tekniske afdeling, FO- 
TA, leveret et eksemplar af den nye elektroni¬ 
ske UFO-detektor sammen med en tilsluttet 
tone-giver. Denne montre tiltrak sig megen op¬ 
mærksomhed, når detektoren blev demonstre¬ 
ret, hvilket skete så tit SUFOIs repræsentanter 

SUFOIs informations-bord samt nogle få af 
plancherne. 


bød på foredrag, fremvisning af lysbilleder og 
film, og dette store arrangement satte dermed 
punktum for den månedlange »oplysnings¬ 
kampagne« i Nordjylland. 

SUFOIs tidligere formand, oberstløjtnant, ci¬ 
vilingeniør Frank Pedersen havde indvilliget i at 
holde foredraget, mens lysbilleder og film skul¬ 
le vises og kommenteres af Torben Birkeholm, 
SUFOIs områdeleder. Rammen om arrange¬ 
mentet var salen i Folkets Hus, Nørresundby, 
og det meste af fredag eftermiddag gik med 
opstilling af informations- og salgsborde, film- 
og lysbilledprojektor og meget andet. Det stør¬ 
ste problem var lærredet til film- og lysbilleder. 
Det var ikke muligt at skaffe et, der var tilstræk¬ 
kelig stort, men ved hjælp af flere mindre lær¬ 
reder samt nogle lapperier lykkedes det at 
fremstille et, ganske vist mindre kønt, men dog 
brugbart lærred. I det hele taget lod de tekniske 


kunne få tid. Mange benyttede nemlig lejlighe¬ 
den til at få en UFO-snak med det tilstedevæ¬ 
rende personale, hvilket bl.a. medførte værdi¬ 
fulde kontakter til folk, der er villige til at stille 
evner og special-viden til rådighed for SUFOI. I 
det hele taget må den personlige kontakt til 
publikum siges at være et af udstillingens mest 
positive resultater. 

Mange ældre observationer dukkede op på 
denne måde fra folk, der ikke tidligere havde 
fortalt nogen om deres oplevelse, måske af 
frygt for latterliggørelse, eller simpelt hen fordi 
man ikke havde været klar over, at SUFOI ind¬ 
samlede rapporter. Disse beretninger bliver nu 
fulgt op med henblik på rapportoptagelse og 
senerepræsentation i UFO-NYT. 

Selv om de fleste besøgende kom fra stor- 
Aalborg og omegn, var der gæster så langt væk 
fra som Skagen, Frederikshavn og Djursland, 
og ingen gav udtryk for skuffelse eller utilfreds¬ 
hed med udstillingen, tværtimod! 

Alt i alt må udstillingen siges at have opfyldt 
sin mission, nemlig at bringe saglig oplysning 
om UFO-sagen og SUFOIs virke ud til flest mu¬ 
ligt. SUFOI har slået sit navn fast i det nordjy¬ 
ske, noget som har stor betydning ikke mindst i 
forbindelse med indsamling af rapporter. 

Foredrag: 

Dagen efter at udstillingen lukkede - fredag 
den 23. februar - arrangerede SUFOI et offent¬ 
ligt foredrag i Nordjylland. Aftenens program 



SUFOIs områdeleder Torben Birkeholm i snak 
med besøgende ved montren med den elektro¬ 
niske UFO-detektor. 

installationer og hjælpemidler på stedet noget 
tilbage at ønske, men problemerne kunne dog 
overvindes. 

Selve foredraget skulle begynde kl. 20, men 
allerede kl. 19.30 kom de første. I alt 200 men¬ 
nesker fandt vej til Nørresundby, og de fik først 
et foredrag af en veloplagt Frank Pedersen, der 
sagligt berettede om UFO-sagens udvikling 
herhjemme og i udlandet, ligesom han under¬ 
holdende fortalte om egne oplevelser som en af 
UFO-sagens tidligste foregangsmænd i Dan¬ 
mark. Et ikke altid misundelsesværdigt job. 

Efter en kort pause fik publikum lejlighed til 
at stille spørgsmål til Frank Pedersen. Interes¬ 
sante spørgsmål, der afslørede stor viden om 
emnet blandt publikum. 

Så kom turen til lysbillederne, og her havde 
Torben Birkeholm koncentreret sig om UFO- 
fotos, der har været udsat for computeranalyse 
af det amerikanske Ground Saucer Watch. Des¬ 
uden blev der givet en kort orientering om 
frengangsmåden ved anvendelsen af denne 
avancerede teknik. 

Sidste programpunkt var fremvisning af au¬ 
tentiske filmoptagelser af UFOer. Der blev vist 
en amatøroptagelse fra Østrig i 1965, samt to af 
de mest berømte amerikanske optagelser, 
nemlig den såkaldte Montana-film fra 1950 og 
Utah-filmen fra 1952. Begge film er for nylig 
blevet frigivet fra det amerikanske luftvåbens 
arkiver - og er tidligere blevet vist i Danmark 
ved SUFOIs kongres i oktober 1978. 

Desværre svigtede apparatet, før den sidste 
optagelse var vist til ende, men til alt held var 
de sidste meter af filmen kun gentagelser af 
den amerikanske optagelse, så publikum ikke 
gik glip af noget. Et beklageligt uheld, som - vi¬ 
ste det sig senere - udlejningsfirmaet tog på sin 
kappe. 

Alt i alt kan aftenen betegnes som en rimelig 
succes, der godt kan tåle sammenligning med 
det heldige forløb af udstillingen. 

Begge arrangementer har været en kraftan¬ 
strengelse for SUFOIs folk i Nordjylland, og 
man må ikke tro, at det bliver en årlig tilbage¬ 
vendende begivenhed i denne landsdel (selv 
om det var ønskeligt); men SUFOl vil også i 
fremtiden søge at få jubilæumsudstillingen ud 
andre steder i landet, ligesom andre arrange¬ 
menter af foreningsmæssig eller offentlig ka¬ 
rakter kan komme på tale. 

Til sidst skal her bringes en varm TAK til den 


lokale skare af frivillige hjælpere, der ofrede fri¬ 
tid m. m. for at gøre udstilling og foredrag mu¬ 
ligt. 

TB 


FOTA-ORIENTERING 

Sne- og isvinteren har desværre også sat 
spor hos FOTA. En temmelig vital del for 
detektorproduktionen var således i læn¬ 
gere tid indesneet syd for grænsen - en 
anden leverance ankom meget forsinket 
og dertil groft beskadiget (hvor det så kan 
være sket?). Kort sagt - kun ganske få de¬ 
tektorer er indtil nu kommet ud. Hertil 
kommer, at vi har været for optimistiske 
med fremstillingsprisen. O.K. - vi kunne 
måske holde en pris på kr. 200 - men ikke 
uden at slække på kvalitetskravene - spa¬ 
re tilslutningsstik etc. Da hver eneste de¬ 
tektor imidlertid skal have mulighed for at 
indgå aktivt i et varslingssystem, har vi af¬ 
stået fra denne mulighed - i stedet må vi 
bøje os for, at detektoren ikke kan sælges 
under kr. 250 ind. moms. Måske vil det i 
denne forbindelse være på sin plads at 
påpege, at der i hver eneste detektor lig¬ 
ger nogle timers fuldstændig ulønnet ar¬ 
bejde! 

I U-N nr. 3 vil vi så bringe en udførlig 
omtale af detektoren med foto, anvendel¬ 
sesområder, ekstra tilbehør og tilslut¬ 
ningsmuligheder, - indtil da: for at redu¬ 
cere arbejdstiden på hver detektor mest 
muligt, er det nødvendigt at vi kører dem i 
serier - vi er derfor nødt til at samle bestil¬ 
linger sammen - så er De interesseret, 
send os da venligst et kort (helst med 
tif.nr.) - det er selvfølgelig helt uden for¬ 
bindende. 

Til sporingsstationen har vi særdeles fa¬ 
vorabelt anskaffet nogle instrumenter. 
Dette åbner mulighed for at modtage op til 
30 informationer registreret på modtage¬ 
siden - en ikke uvæsentlig udbygning, 
som nok skal blive omtalt senere! 

FOTA/B.Aa. 

- notitser 


ved Ole J. Knudsen 


Jupiter besøg nr. 3 

Voyager 1 rumsonden passerede i dagene om¬ 
kring 5. marts planeten Jupiter. De to Voyager¬ 
sonder, som opsendtes fra Cape Canaveral i 
august og september 1977, medbringer en 


længere hilsen til eventuelle findere et eller an¬ 
det sted uden for vort Solsystem, en gang om 
mange hundrede tusinde år. Hilsenen består af 
en grammofonplade i normal LP-størrelse, 
men beregnet til at afspilles med 16 2/3 om¬ 
drejning pr. minut. Pladen, som er af kobber, 
indeholder hilsner fra præsident Carter og fra 
FNs generalsekretær Kurt Waldheim. Desuden 
er der næsten 90 minutters musik fra hele ver¬ 
den, et lyddigt om udviklingen på Jorden (fra 
vulkaner og bølgeslag på en strandbred til en 
raketopsendelse og menneskelatter). I elektro¬ 
nisk form findes et helt fotobibliotek med 115 
billeder, og endelig findes hilsner indtalt på 56 
sprog. Pladen har desværre ikke været til at 
skaffe til landet. For en sikkerheds skyld har 
man i øvrigt ved hjælp af billeder vist, hvordan 



Allerede på en 
afstand af 25 mili. 
km fra Jupiter tog 
Voyager 1 rum¬ 
sonden billeder som 
er lige så detaljerede 
som de kendte fra de 
tætte Pioneer 10 og 
11 passager. 

Kilde: NASA 

pladen skal afspilles, og en pick-up følger med 
- det kunne jo være, at man ikke havde opfun¬ 
det grammofonen ude i rummet! 

Voyager 1 begyndte allerede i december 
1978 at sende farve TV billeder af Jupiter til 
Jorden, og De har sikkert allerede nu set nogle 
af de nye billeder i dagspressen. 

Voyagersonderne skal videre på rejse til Sa¬ 
turn, og de forventes også at sende billeder 
herfra. Da man allerede tidligere har fået meget 
fine nærbilleder af Jupiter, koncentrerede man 
sig denne gang om planetens måner, og hvis 
billedkvaliteten bliver som ventet, får vi farve 
TV billeder af de fire store Jupitermåner; lo, Eu¬ 
ropa, Ganymedes og Callisto, som kan måle sig 


med billederne af vor egen måne taget med de 
store kikkerter her på Jorden. 

Duk hovedet - 
nu kommer Skylab! 

Vi skrev i nummer 4/78 om forsøgene på at 
redde det amerikanske 85 tonstunge rumlabo¬ 
ratorium SKYLAB fra at falde ned på Jorden. 
Den amerikanske rumadministration NASA 
meddelte først på året, at man nu definitivt har 
opgivet både at skubbe satellitten op i en høje¬ 
re, mere stabil bane og at bringe den til landing 
et forud planlagt sted på Jorden. Nogle af grun¬ 
dene til dette er mangel på strøm og på gas til 


Voyager projektet i skitseform. 

Til højre ses de to rumsonders baner igennem 
solsystemet med nogle vigtige datoer. Læg 
mærke til, at datoerne står som »måned, dato, 
år«. 

Til venstre findes en »forstørrelse« af rumson¬ 


dernes Jupiter- og Saturnpassager, med de re¬ 
spektive planeters måner indtegnet. Saturns 
kæmpemåne Titan er større end planeten Mer¬ 
kur, og den eneste måne i solsystemet med en 
betydende atmosfære. Nogle astronomer me¬ 
ner endda, at der er mulighed forHv på Titan. 

styreraketterne om bord, fejl i retningskontrol¬ 
systemets gyroskoper, mange solpletter og 
sidst, men ikke mindst kan man ikke nå at få 
den lille slæberaket TRS færdig og opsendt 
med en rumfærge før tidligst april 1980. Dette 
sidste bunder i pengemangel på NASAs bevil¬ 
linger. Det ventes nu, at SKYLAB falder ned 
sidst i 1979 eller først i 1980; det endelige tids¬ 
punkt kan ikke beregnes før få dage inden 
nedstyrtningen. 75% af rumlaboratoriets bane 
går over vand, og man har beregnet at risikoen 
for materiel- eller personskader er mindre end 
ved meteoritnedfald, så der er ikke nogen 
grund til at være nervøs. Nedfaldet kommer i 
øvrigt til at foregå imellem den 50. nordlige og 
sydlige breddegrad, så i Danmark oplever vi 
højst en mængde rapporter om »UFOer« lavt på 
sydhimlen. 


Pengemangel! 

Starten på to af 80’ernes vigtigste rumforsk¬ 
ningsprojekter, den amerikanske rumfærge og 
den europæiske Ariane-løfteraket, er igen ble¬ 
vet udsat, i begge tilfælde på grund af proble¬ 
mer med de nyudviklede raketmotorer. Man 
kunne tro, at de gentagne udsættelser skyldtes 
dårlig planlægning eller dårlige teknikere, men 
det er nu ikke tilfældet. Det er helt normalt, at 
udviklingen af noget så kompliceret som en 
moderne raketmotor giver problemer under¬ 
vejs, men problemerne bliver ikke mindre af, at 
f.eks. NASAs rumfærgebudget er så skrabet, at 
man kun fremstiller de komponenter, som skal 
bruges, i meget få eksemplarer. Bliver så for 
eksempel et specialfremstillet rør beskadiget, 
skal man til at fremstille et nyt fra bunden, man 
har ingen reserver. Det er selvfølgelig den bil¬ 
ligste metode, hvis alt går gnidningsløst, men 
eksploderer en del af en motor, som det skete 
først på året både for esa og NASA, så bliver 
det meget dyrere, end hvis man fra starten hav¬ 
de fremstillet reserver; og samtidig må man ud¬ 
sætte projekterne meget længe. Rumfærgen 
kommer nu tidligst på jomfrurejse sidst i no¬ 
vember 79, og sandsynligvis ikke før en gang 
ind i 1980. Ariane-premieren er ligeledes udsat 
til tidligst i november, men i modsætning til 
rumfærgen, hvor man har måttet forskyde hele 
tidstabellen, regner esa med at kunne indhente 
forsinkelserne i løbet af de fire planlagte prøve¬ 
opsendelser. 


Den gik ikke 

Der har tidligere været fremsat teorier om, at 
man kunne bruge roterende sorte huller som 
en slags muldvarpegange igennem universet, 
eller fra dette univers til andre, for på den måde 
at »snyde« relativitetsteorien. 

Ideen gik ud på, at man sendte et rumskib 
meget tæt forbi et roterende sort hul i en forud- 
beregnet bane, og det så indtil for nylig ud til, at 
man så kunne vælge, hvilket sted og til hvilken 
tid man ville nå frem. Det ville for eksempel be¬ 
virke, at man sendte et bamandet rumfartøj 
igennem et sort hul, frem til en stjerne 10 lysår 
væk, men med ankomst for 15 år siden, så be¬ 
sætningen i ro og mag (!) kunne rejse hjem til 
Jorden og ankomme et par dage efter at de var 
rejst ud (eller et par dage før, for den sags 
skyld!!!). 

I tidsskriftet Nature, vol. 272, fortæller to 
astronomer imidlertid nu, at teorien ved en 
nærmere gennemregning ikke holder - og det 
var måske i grunden ikke så galt, når man tæn¬ 
ker på de mulige filosofiske og praktiske kon¬ 
sekvenser af ovenstående tankeeksperiment. 



»Der er noget der siger mig, at vi må lave 
lidt om på teorien om de sorte huller!« 

... måner, som igen har 
mindre måner, som... 

Det er nu så godt som sikkert at planeten Pluto 
har en måne, som vi tidligere har nævnt. Nu ser 
det så ud til, at den lille asteroide Herculina og¬ 
så har én. Under en observation af en stjerne¬ 
passage af Herculina ville man forsøge at måle 
asteroidens diameter (den viste sig at være om¬ 
kring 217 km), men i tilgift iagttog man en ek¬ 
stra formørkelse af den pågældende stjerne. 
Det formørkende objekt ser ud til at være en 
asteroide ca. 50 km i diameter i kredsløb 975 
km »over« Herculina. Månen er endnu ikke ble¬ 
vet navngivet, blandt andet fordi nogle mener, 
at det i stedet kan dreje sig om en ring som om¬ 
kring Saturn og Uranus. 

Spacefiight 


Det skal »barnet« hedde 

NASA har nu offentliggjort navnene på de fire 
af fem planlagte rumfærger. Den femtes skæb¬ 
ne er usikker, fordi den amerikanske regering 
forsøger at spare den væk, til NASAs store for¬ 
trydelse. 

Som bekendt blev den første prøveudgave af 
rumfærgen døbt Enterprise efter et rumskib i 
den amerikanske TV-science fictionserie Star- 
Trek. Enterprise kommer aldrig til at flyve i 
rummet, men den første flyvende rumfærge, 
som blev færdigbygget sidst i februar, hedder 
Columbia. De næste tre kommer til at hedde 
henholdsvis Challenger, Discovery og Atlantis. 
Man kunne jo nok have fundet på nogle mere 
spændende og nye navne (Wernher von Braun 
eller Tsiolkowsky f.eks.), men de offentliggjorte 
navne stemmer ihvertfald overens med den 
hidtidige tradition for navngivning indenfor NA¬ 
SA. 

FUght 


Farvel Seti 

Vi har tidligere her i Rumfartsnotitser fortalt, at 
NASAs lytteprojekt efter radiosignaler fra even- 
tuellefremmede intelligenser i rummet blev be¬ 
skåret i sidste finansårs budget. I det nye bud¬ 
get er der overhovedet ikke afsat penge til pro- 
jektet! Det bliver altså fra sovjetiske viden- 
skabsmænd, vi får meddelelsen om, at vi ikke 


er alene i rummet - hvis vi da nogen sinde fin¬ 
der ud af det - for i Sovjet er man allerede i fuld 
gang med ganske omfattende lytteprojekter. 

Ole J. Knudsen 


SUFOIs EDB/Tekniske Fond 
VI HAR BRUG FOR DIN 
HJÆLP!! 

Det kan i dag forudsess, at SUFOl vil få 
brug for betydelige beløb for at kunne 
fortsætte vores påbegyndte tekniske ud¬ 
forskning af UFO-fænomenerne. 

I fremtiden vil SUFOl få brug for økono¬ 
miske midler for at kunne fortsætte Pro¬ 
jekt UFODATA, som foretager den elek¬ 
troniske databehandling af SUFOIs UFO- 
rapporter. 

Og i nær fremtid har SUFOl brug for be¬ 
tydelige beløb til investeringer i avanceret 
teknisk udstyr. Udstyret skal bruges til de 
fuldautomatiske, elektroniske sporings¬ 
stationer, som FOTA har under udvikling. 

Det er blandt andet gennem disse pro¬ 
jekter, at SUFOl er ved at placere sig 
blandt verdens mest forsknings-aktive 
UFO-organisationer. 

Men kun gennem en økonomisk støtte 
fra UFO-NYTs læsere, er disse projekter 
realisable! 

Vil du hjælpe til med løsningen af UFO- 
fænomenerne? 

Vil du hjælpe os med at nå vores mål på 
20.000,- kr.? 

Beløb kan indbetales på giro 9 11 77 25. 
Talonen bedes mærket »EDB/Teknisk 
Fond«. 

Alle, der indbetaler mindst 15,- kr. til 
EDB/Teknisk Fond, vil automatisk modta¬ 
ge et flersidet duplikat om det spændende 
Projekt UFODATA. Bemærk dette dupli¬ 
kat kan ikke købes, men kan kun erhver¬ 
ves på ovennævnte måde! 

TOTAL PR. 15-3-79: Kr. 5.565,00 

NASA og UFOerne 


Mange mennesker har gennem tiderne rettet 
henvendelse til Den amerikanske Rumfarts¬ 
administration, NASA, for at få svar på alskens 
spørgsmål, lige fra hvordan man bliver 
astronaut, til hvordan en astronaut bærer sig ad 
med at tage bad i sin rumkapsel. 

De mange henvendelser gjorde naturligvis, 
at NASA i meget stort omfang måtte sende 
standardskrivelser som svar på disse spørgs¬ 
mål. NASAs forskellige afdelinger i USA sendte 
i 1960erne en lille brochure ud med standard¬ 
svar på de 48 mest stillede spørgsmål. 

To af disse standardsvar i brochuren »NASA 
FACTS« beskæftigede sig med UFOer: 

»46: Er der blevet set UFOer under flyvning i 
rummet? 

Der er blevet observeret nogle uidentificerede 
objekter, men de fleste er senere blevet identi¬ 
ficeret som vanddråber, ting fra rumkapslen el¬ 
ler fra bæreraketten. Wally Schirra rapportere¬ 
de et UFO under sin flyvning i december 1965 
med Gemini 6, men det viste sig at være jule¬ 
manden. Der er ikke blevet observeret »flyven¬ 
de tallerkener«. Forespørgsler vedrørende 
UFOer bedes rettet til: Det amerikanske Flyve¬ 
våbens Hovedkvarter (SAFOICC), Pentagon, 
Washington. 

47. Hvad var det for en genstand, jeg så på 
himlen i aftes? 

Hvis du er sikker på, at det ikke var en flyvema¬ 
skine, så send tidspunkt, flyveretning og obser¬ 
vationstidens længde til: NORAD (NNPA), Ent. 
AFB, Colorado. NORAD beregner positioner for 
alle satellitter og rumaffald i kredsløb om jor¬ 
den.« 

Da budgetterne begyndte at blive mindre, og 
interessen for rumflyvninger efter den første 
månelanding begyndte at dale, gik NASA I de¬ 
cember 1969 over til at udsende en enkelt stan¬ 
dardskrivelse, når publikums forespørgsler 
drejede sig om UFOer. 

En af SUFOIs venner i Californien udbad sig i 
oktober 1970 oplysninger om NASAs holdning 
til UFO-fænomenerne. Han rettede sin henven¬ 


delse til John F. Kennedy Space Center (Cape 
Canaveral) I Florida, hvorfra han modtog denne 
standardskrivelse dateret den 18. oktober 
1970: 



»Tak for Deres forespørgsel angående oplys¬ 
ninger i forbindelse med uidentificerede flyven¬ 
de objekter. 

Hverken Kennedy Space Center eller andre 
afdelinger indenfor NASA, National Aeronau- 
tics and Space Administration, er ansvarlige for 
videnskabelige eller forskningsmæssige 
aspekter vedrørende UFOer. Dette henhører 
under U. S. Air Force. Vi foreslår, at De retter 
henvendelse til: 

Foreign Technology Division (TDET) 
Wright-Patterson Air Force Base 
Ohio 

Med venlig hilsen 

Underskrevet af chefen for afdelingen for ud¬ 
dannelsesprogrammer.« 

Som tiden er gået, har der imidlertid i forbin¬ 
delse med blandt andet præsident Carters be¬ 
rømte UFO-observation været et forøget antal 
forespørgsler om UFOer dels hos NASA og 
dels i Det Hvide Hus. 

Da NASA også med udgangen af 1977 - efter 
pres fra Det Hvide Hus - tilkendegav, at NASA 
var villig til at undersøge håndgribelige vidnes¬ 
byrd fra troværdige kilder, var det nødvendigt 
med et helt nyt informationsark som svar på 
publikums henvendelser vedr. UFOer. 

Fra NASAs hovedkvarter i Washington, D.C. 
har SUFOl modtaget den seneste udgave af 
dette informationsbilag: 

IW\SA 

National Aeronauticsand 
Space Administration 


Informations-bilag 
nr. 78-1 

udarbejdet af: 

LFF-3/Public Services Branch, 

Office of External Relations, 

NASA Headquarters, Washington DC 


Uidentificerede 
flyvende objekter 

Nedennævnte oplysninger er blevet udarbejdet 
for at kunne besvare forespørgsler rettet til så¬ 
vel »Det Hvide Hus« som til NASA. 

NASA er brændpunktet for besvarelser af 
spørgsmål vedrørende UFOer, som stilles af of¬ 
fentligheden til »Det Hvide Hus«. NASA er ikke i 
gang med noget forskningsprogram vedrøren¬ 
de disse fænomener, og det er der heller ingen 
anden statslig organisation, der er. 

Baggrunden 

I juli måned 1977 skrev Dr. Frank Press, som er 
leder af præsidentens videnskabelige og tek¬ 
nologiske rådgivningskontor, til Dr. Robert A. 
Frosch, der er administrator for NASA, og fo¬ 
reslog ham, at NASA skulle besvare al post ved¬ 
rørende UFO-spørgsmål, og samtidig overve¬ 
je, om NASA skulle foretage aktiv forskning in¬ 
den for området. I et brev, dateret den 21. de¬ 
cember 1977, indvilligede Dr. Frosch i, at NASA 
fortsat vil besvare post, der har forbindelse 
med UFOer, som hidtil; og hvis nye tilfælde 
med håndgribelige beviser for at UFOer eksi¬ 
sterer skulle komme til NASAs kendskab fra 
troværdig kilde, vil NASA analysere eventuelle 
uforklarede organiske eller uorganiske prøver, 
og afgive rapport vedrørende resultatet. - 

Citat fra et brev af 21. december fra Dr. 
Frosch; » . . . Hvis vi i fremtiden skulle blive 
gjort bekendt med nye håndgribelige vidnes¬ 
byrd, ville det være helt naturligt for et NASA- 
laboratorium at analysere og udtale sig om en 
ellers uforklaret organisk eller uorganisk prøve. 


Vi er rede til at reagere på ethvert »bona fide«*) 
håndgribeligt vidnesbyrd, der modtages fra 
troværdige kilder. Vi agter ubetinget at lade dø¬ 
ren stå åben for en sådan mulighed. 

Vi har nøje overvejet spørgsmålet om, hvad 
USA i øvrigt kunne og burde gøre vedrørende 
UFO-forskning. Der er en mangel på håndgri¬ 
belige eller fysiske beviser, der kan underka¬ 
stes en grundig laboratorie-analyse. Grundet 
mangelen på sådanne beviser har vi ikke været 
i stand til at udforme en forsvarlig videnskabe¬ 
lig fremgangsmåde til undersøgelse af disse 
fænomener. 

At begynde et forskningsarbejde uden en 
forsvarlig fagmæssig ramme og en forsk¬ 
ningsmetodik i tankerne, ville være spild af tid 
og penge, og antagelig resultatløst. 

Jeg tror ikke, vi ville kunne opstille et 
forsknings-program, uden at have et bedre ud¬ 
gangspunkt, end hvad vi hidtil har kunnet fast¬ 
slå. Jeg vil derfor foreslå, at NASA ikke tager 
skridt til at etablere nogen forsknings-aktivitet 
på dette område, eller sammenkalder noget 
symposium om dette emne. 

Jeg ønsker på ingen måde at tilkendegive, at 
NASA er kommet til noget resultat angående 
disse fænomener som sådan. Som institution 
bibeholder vi et åbent sind, en stærk videnska¬ 
belig nysgerrighed samt vilje til at analysere 
tekniske problemer i det omfang, vi er kompe¬ 
tente hertil«. 

Rapporter om uidentificerede objekter der 
har været inde i USAs luftrum har militærets in¬ 
teresse som en almindelig del af forsvarets be¬ 
vogtningsopgaver. Udover dette undersøger 
USAs luftvåben ikke mere rapporter om UFO- 
forekomster. 

Sådan har det ikke altid været. Den 17. de¬ 
cember 1969 bekendtgjorde luftforsvarsmini¬ 
steriet afslutningen af »Project Blue Book«, som 
var luftvåbnets program for UFO-forskning, på¬ 
begyndt i 1947. 

Luftvåbnet (USAF) meddelte, at beslutningen 
om at indstille UFO-undersøgelserne var base¬ 
ret på: 

1) En vurdering af en rapport (ofte benævnt 
»Condon-rapporten«) som er udarbejdet af 
Colorado Universitetet med titlen: »Viden¬ 
skabeligt studium af uidentificerede flyven¬ 
de objekter.« 


*/ eg/, »i god tro«, seriøst. Red. 

2) En gennemgang af rapporten fra Colorado- 
universitetet udført af det Nationale Viden¬ 
skabernes Akademi. 

3) Tidligere UFO-undersøgelser, og 

4) Luftvåbnets erfaringer fra undersøgelser af 
UFO-rapporter igennem 2 årtier. 

Som et resultat af disse undersøgelser og 
studier samt erfaringer fra undersøgelser af 
UFO-rapporter siden 1948 nåede luftvåbnet til 
følgende konklusion: 

1) Ingen af de rapporterede UFOer, som er un¬ 
dersøgt og vurderet af luftvåbnet, har nogen 
sinde tyd^t på en trussel mod vor nationale 
sikkerhed. 

2) Luftvåbnet har ikke modtaget eller selv kon¬ 
stateret beviser for, at iagttagelser i katego¬ 
rien »uidentificerede« skulle repræsentere 
en teknologisk udvikling eller principper ud 
over det, videnskaben kender i dag. 

3) Der har ikke været givet noget bevis for, at 
iagttagelser, der er blevet betegnet som »ui¬ 
dentificeret«, skulle være ikke jordiske far¬ 
tøjer. 

Med afslutningen af »Project Blue Book« blev 
Luftvåbnets regulativer vedrørende etablering 
af kontrol med programmet for undersøgelser 
og analysering af UFOer ophævet. Al doku¬ 
mentation angående de tidligere »Blue Book«- 
undersøgelser er blevet endeligt overført til 
Modern Military Branch, National Archives and 
Records Service, 8th Street and Pennsylvania 
Avenue, N.W. Washington DC 20408, og mate¬ 
rialet er tilgængeligt for offentligt gennemsyn 
og analyser. De, som ønsker at gennemse dette 
materiale, kan erholde en forskningstilladelse 
fra »The National Archives and Record Servi¬ 
ce«. 

Tilgængeligt er også: 

1) Videnskabelige studier af uidentificerede 
flyvende obiekter (Scientifie Study of Uni- 
dentified Flying Objects) Condon- 
rapporten, udført på universitetet i Colorado 
under kontrakt F44620-76-C-0035. Tre bind, 
1.456 sider med 68 billedtavler. Fotokopier 
af den officielle rapport kan bestilles for 6 
dollars pr. bind, 18 dollars for et sæt på tre, 
nemlig: AD 680:975, AD 680:976 og AD 
680:977 hos The National Technical Infor¬ 
mation Service, US Department of Commer- 
ce, Springfield, VA 22151. (Findes i SUFOIs 
arkiver) 

2) Gennemgang af Colorado-universitets rap¬ 


port over uidentificerede flyvende objekter. 
Gennemgang af rapporten af et panel fra 
det Nationale Videnskabernes Akademi, 
1969, 6 sider. Fotokopier kan bestilles til 3 
dollars (AD 688:541) hos The National Tech¬ 
nical Information Service, US Department of 
Commerce, Springfield, VA 22151. (Findes i 
SUFOIs arkiver). 

NASA er vidende om de mange UFO- 
rapporter, der er indløbet i de senere år. Imid¬ 
lertid drejer hovedparten af forespørgslerne til 
NASA angående UFO-observationer sig om 
rapporter om observationer, der er foretaget af 
astronauter under deres kredsløb om Jorden 
samt på månerejser, og tillige om rapporten fra 
Præsident Carter, udfærdiget mens han endnu 
fungeredesom guvernør i Georgia. 

Under adskillige rumrejser har NASA- 
astronauter rapporteret fænomener, som ikke 
umiddelbart har kunnet forklares. I hvert enkelt 
tilfælde har NASA imidlertid skaffet sig vished 
for, at det, der er blevet observeret, ikke er no¬ 
get, som kan betegnes som unormalt i rummet. 
Lydbånd med samtalerne fra alle bemandede 
rumture er tilgængelige på Johnson Space 
Center, Houston, hvor de kan aflyttes af den se¬ 
riøse forsker. 

Den 12. oktober, 1973 svarede mr. Carter, 
mens han endnu var guvernør i Georgia, på en 
forespørgsel fra The National Investigations 
Committee on Aerial Phenomena (NICAP) og 
fortalte, at han havde set et lysende objekt be¬ 
væge sig på himlen over Leary, Georgia i okto¬ 
ber måned 1969. Han sagde, at objektet var 
synligt i 10 til 12 minutter, og på et vist tids¬ 
punkt lyste det ligeså kraftigt som månen. Den 
lokale NICAP-repræsentant undersøgte hæn¬ 
delsen, og rapporterede, at der ikke var grund 
til at tvivle på, at Mr. Carters observation burde 
henregnes under, hvad NICAP kalder »uidenti¬ 
ficerede«. Imidlertid har nogle interesserede i 
himmelfænomener foreslået, at mr. Carter kan 
have set planeten Venus, som til tider kan sy¬ 
nes mange gange klarere end stjerner af første 
størrelse(sklasse). 

Da NASA ikke er engageret i fortløbende 
UFO-forskning, gennemser man ikke UFO- 
artikler for folk før påtænkt offentliggørelse, 
man vurderer ikke tegninger af UFO-lignende 
rumskibe, man tager ikke imod UFO-rapporter 
eller stillingsansøgninger angående ansættelse 

som forsker i himmelfænomener. Alt sådant 
materiale vil blive returneret til afsenderen med 
venlig hilsen og tak fra NASA. 

Et antal universiteter og videnskabelige orga¬ 
nisationer har set på UFO-fænomenet ved peri¬ 
odiske møder og seminarer. Hertil kommer et 
antal private amerikanske og udenlandske 
grupper, som stadig væk gennemgår og bear¬ 
bejder rapporter om UFO-observationer. 

Nogle af disse organisationer er: 

1) National Investigations Committee on Aerial 
Phenomena 

John L. Acuff, Director 
Kensington, Maryland. 

2) The Committee for the Scientific Investigati- 
on of Claims of the Paranormal. UFO Sub- 
committee 

Robert Sheaffer, Chairman 
Silver Spring, Maryland. 

3) Aerial Phenomena Research Organization 
James and Coral Lorenzen, Directors 
Tucson, Arizona. 


4) Mutual UFO NetWork 
Walter H. Andrus, Jr., Director 
Seguin, Texas. 

5) The Center for UFO Studies 
Dr. J. Allen Hynek, Director 
Evanston, Illinois. 

(SUFOl er i forbindelse med alle de nævnte or¬ 
ganisationer og komitéer). 

1. februar 1978 
oversættelse v/ E. Bøtter-Jensen 


Så må vi bede specielt UFO-organisationerne 
på den anden side af »dammen« om at være på 
tæerne og overlade NASA »håndgribelige vid¬ 
nesbyrd fra troværdige kilder« til nærmere ana¬ 
lyse, så vi kan få lidt handling fra NASAs side. 
Detskulleikkegerneværesnak det hele. 

Ole Henning sen 



I anledning af Grenadas 
forsøg på at få FN til at 
beskæftige sig med UFO- 
fænomenerne, har Dr. J. 
Allen Hynek, Center for 
UFO Studies, fremsat disse 
betragtninger: 

FN og 
UFO- 
fæno¬ 
menet 

af J. Allen Hynek 


Astronomen, Dr. J. Allen 
Hynek, ved sit teleskop. 
Foto: Center for UFO 
Studies. 

Jeg vil først beskæftige mig med spørgsmålet 
om, hvorfor FN skulle beskæftige sig med UFO- 
problemet. 

Det mest direkte svar er, at UFOer og eksi¬ 
stensen af ikke-jordiske intelligensvæsner, 
som mange føler de indebærer, ikke kun er af 
mulig videnskabelig interesse og værdi, men er 
vidtrækkende i deres mulige sociologiske og 
politiske følger og kolliderer med problemet 
politiske og religiøse trossystemer og endda 
med overvejelser om fysisk og mental velfærd. 

Man bemærker med både overraskelse og 
interesse, at en Gallup-undersøgelse for nylig 
viste, at 57% af den amerikanske befolkning 
tror, at UFOer er »virkelige*« og ikke hjerne¬ 
spind, og at troen omtrent er ligefrem proportio¬ 
nal med personernes uddannelsesmæssige 
baggrund og omvendt proportional med perso¬ 
nernes alder. Det er altså, lige modsat af hvad 
man skulle tro, de bedre uddannede og de un¬ 
ge mennesker i USA, som udtrykker den stør¬ 
ste interesse for emnet og i udfordringen ikke- 
jordisk intelligens - nøjagtig de personer, som 
vil få den største indvirkning på udformningen 
af landets fremtid. 

Selv om der ikke er foretaget lignende me¬ 
ningsmålinger i andre lande (undtagen i Cana¬ 
da, hvor der er opnået resultater, som kan sam¬ 
menlignes med dem i USA), er der stærke indi¬ 
cier fra presseomtale og modtagne rapporter, 
der taler for, at der også i disse lande er en 
stærk interesse for og tro på, at UFO- 
fænomenet er virkeligt. 

Hvor mange lande? På nuværende tidspunkt 
udgør over 63.000 rapporter fra 133 lande ho- 
vedbestanddelen i UFOCAT (UFO CATalog), en 
computerstyret UFO data-bank, som betjenes 
og drives af Center for UFO Studies i Evanston, 
Illinois. 

UFO-fænomenets verdensomspændende 
natur er således indlysende. Ethvert problem 
eller spørgsmål som berører et så stort udsnit 
som 133 lande og er af mulig vigtighed for 
deres almene velfærd, hører pr. definition ind 
under FNsområde. 

Det er imidlertid ikke FNs opgave at foretage 
videnskabelige undersøgelser, undtaget måske 
at lette udvekslingen af data blandt medlems¬ 
landene, der i modsat fald måske kan blive 
besværliggjort af sprog- og andre kommuni¬ 
kationsvanskeligheder. 

Der er grupper i adskillige lande, som har til 


hensigt at få lidt orden på de gådefulde og ofte 
modstridende oplysninger om UFO- 
fænomenet. I USA er en af disse seriøse grup¬ 
per Center for UFO Studies i Evanston, Illinois, 
som udgiver »International UFO Reporter«, en 
pålidelig månedlig oversigt over samt udforsk¬ 
ning og analyser af løbende UFO-rapporter. 

Jeg ved på første hånd, at centeret, som blot 
en af de mange grupper spredt over hele ver¬ 
den, hver måned modtager mange artikler, avi¬ 
ser, bøger og breve fra mange lande og selvføl¬ 
gelig på en masse sprog. Bl.a. fransk, svensk, 
japansk, finsk, spansk, norsk, tysk, tjekkisk og 
russisk. (Rækkefølgen er tilfældig og angiver 
ikke den relative mængde eller betydning). 

Vi ved at andre UFO-undersøgelsesorga- 
nisationer har gjort lignende erfaringer. 

Det ville i høj grad forbedre et rigtigt angreb 
på og tilnærmelse til problemet skabt af UFO 
fænomenets ubestridelige eksistens, hvis FN 
ville hjælpe med til at tilvejebringe en teknik til 
at lette og fremskynde udvekslingen af UFO in¬ 
formationer, på i alt væsentligt »fuld-tids« basis. 

UFO fænomenet er bevisligt globalt. Udveks¬ 
ling af information, især mellem fysikere, socio¬ 
loger, psykologer i mange forskellige lande er 
yderst væsentlig for et udbytterigt UFO under¬ 
søgelsesprogram. Er intelligensen - tydeligt 
manifesteret gennem UFO fænomenet - det 
samme som (eksistensen af) ikke-jordiske væ¬ 
sener - en meget populær teori - eller stammer 
den fra en anden kilde? 

Dette aspekt ville være vigtigt, selv om troen 
på og optagelsen af UFOer var minimal over 
hele verden; men den lader til at være af alt¬ 
overskyggende vigtighed, når den store tro på 
og interesse i UFOerne tages i betragtning, hvil¬ 
ket Gallup undersøgelsen fra 1978 tydeligt vi¬ 
ser. 

Vi beder derfor om, at de FN-delegerede 
støtter følgende forslag: at FN anerkender det 
verdensomspændende omfang af UFO- 
rapporter fra folk i alle socialklasser ved at ska¬ 
be enten en til lejligheden dannet kommission 
eller en formelt oprettet permanent institution 
til at hjælpe med overvågningen af UFO- 
fænomenet, sådan som det bliver rapporteret 
af verdens befolkning, og at lette den hurtige 
udveksling af data blandt medlemslandene, for 
at muliggøre et meget klarere billede af UFO- 
fænomenets omfang, dets rapportering og 
mønsteret i rapporterne fra mange forskellige 
lande. 

Det er af stor vigtighed, at vi - under anven¬ 
delse af en videnskabelig måde at nærme os 
emnet på, - får viden om, hvorvidt de verdens¬ 
omspændende UFO-rapporter udviser de 
samme generelle mønstre, eller om fænomenet 
selv er en funktion af de lande, i hvilket det op¬ 
træder. 

Direkte modtaget informationsmateriale over¬ 
sat af Kim Møller Hansen. 



J. Allen Hynek 


Læserkonkurrence: 


ER UFO-FÆNOMENET ET 
INTELLIGENT FÆNOMEN? 

Der findes i dag utallige teorier, som enten for¬ 
søger at forklare hele UFO-fænomenet, eller 
blot en del af UFO-fænomenerne. Alle disse te¬ 
orier og hypoteser kan man blandtandet arbej¬ 
de med ud fra en kvantitativ synsvinkel, hvor¬ 
ved man forsøger at inddele teorierne i nogle 
hovedgrupper (a). En af de mest grundlæggen¬ 
de inddelinger, man kan foretage af hypoteser¬ 
ne, er en inddeling i enten teorier gående ud 
på, at UFO-fænomenet er et intelligent fæno¬ 
men, eller teorier gående ud på, at det er et 
ikke-intelligent fænomen. 

Denne inddeling er så fundamental, at jeg 
har valgt at lade den danne grundlaget for et 
projekt, jeg forsøger at få startet. Dette projekt 
kalder jeg SIP (Search for an /ntelligent Pheno- 
menon = »søgen efter et intelligent fænomen«). 
Projektet skal, som jeg også nævnte i Tv¬ 
udsendelsen den 6. september 1978, ud fra de 
UFO-rapporter vi har adgang til, forsøge at 
klarlægge, om det er muligt at finde UFO- 
observationer der indikerer, at UFO- 
fænomenet (eller en del af det) enten er intelli¬ 
gent eller er styret af en intelligens. Eller sagt 
på en anden måde; Er det muligt at finde noget 
i UFO-rapporterne, der støtter hypotesen om, 
at UFOerne er intelligent styrede? 

Når man går i gang med SIP, støder man i 
første omgang på to alvorlige problemer. For 
det første: Hvad er intelligens? - er f.eks. plan¬ 
ter intelligente? - hvordan skal vi definere be¬ 
grebet intelligens? Og for det andet: Hvordan 
kan vi undersøge, om UFO-fænomenet er intel¬ 


ligent? - hvordan vil vi forvente, at en eventuel 
intelligens kommer til udtryk ved fænomenet? 

Disse to problematiske spørgsmål er jeg me¬ 
get interesseret i at høre læsernes meninger 
om, så hermed udskriver jeg en læser¬ 
konkurrence. Opgaven og konkurrence¬ 
betingelserne er: 

Opgaven er at skrive et kortere eller længere 
læserbrev over nedenstående to punkter. 

(1) Der ønskes nogle helt generelle betragt¬ 
ninger over, hvad intelligens er, enten gennem 
en definition på intelligens, eller gennem en 
indkredsning af begrebet »intelligens«, f.eks. 
ved eksempler. 

(2) For det andet ønskes ideer og betragtnin¬ 
ger over, hvad man ud fra vores rapportmateri¬ 
ale kan gøre for at undersøge, om UFO- 
fænomenet er intelligent. Hvilke træk ved UFO- 
rapporterne kan støtte hypotesen om, at UFO¬ 
erne er intelligent styrede? 

Til besvarelsen af disse to punkter må der 
gerne benyttes litteratur, hvis der i det skrevne 
er anført tydelige kildehenvisninger (b). 

Besvarelserne sendes til 

SUFOl, 

Postbox 6, 

2820 Gentofte 

- mærket »læserkonkurrence« 

inden den 15. juni 1979. Derefter vil de bedste 
blive bragt i UFO-NYT, og disse vil blive præmi¬ 
eret med en af SUFOIs bøger efter eget valg, 
f.eks. den spændende bog UFO og Videnska¬ 
ben. 

Per Andersen 

(a) Se Per Andersen; Et forsøg på strukture¬ 
ring. 

UFO-NYT, 1977, nummer 3, side 91. 

(b) E/csemp/er på anvendelig litteratur: 

Carl Sagan; Paradisets drager. 

Lindhartog Ringhof, 1978. 

Carl Sagan; Communication with extrater- 


restrial Intelligence. 

MIT Press, 1973. 

Steven Rose; The Conscious Brain. 

Alfred A. Knopf, 1973. 

John C. Lilly; Communication between Man 
and Dolphin. 

Crown Publishers, 1978. 


Har du huller i din samling af UFO-materiaier? 

Så er tiden inde til at supplere op... 


Debatbogen »UFO og Videnskaben«. 6 

fremtrædende amerikanske forskere går 
ind for fortsatte undersøgelser. 136 sider. 
Nær udsolgt. GI. bogladepris 29,75 - 
SUFOl medlemspris. kr. 25,60 


Frank Pedersen/Iver O. Kjems: »UFO*. 
Orientering«. Let læst hånd bog.Gennemy;^:^ 
illustreret. 120 sider. Pris . kr. 10,00 


Nærkontakt af tredie grad. Plakat - et 
sjældent samleobjekt. 80 x 120 cm. 

Fire farver. Pris. kr. 27,40 

UFO-emblem. Et elegant og diskret em¬ 
blem i fornem guldsmedekvalitet. 26 mm 
bredt, med nål eller broche. 

Medlemspris. kr. 26,50 


»Synspunkter - Tre UFO-artikler«. Om 

UFOer og kuglelyn, rapportmaterialet og / / 
UFO-observatører. 60 sider, ill. /W 

Medlemspris. kr. 25,80 


Per Andersen: »Tidsloven«. Nyeste bog 
fra SUFOl. Om UFO-fænomenets tidsfor-'^^ 
deling. 50 sider, ill. Pris . kr. 15,00^ 


Ribera/Farriols: »UFOs i Fokus«. Stærkt 
omdiskuterede observationer i Spanien 
udløber af UMMO-sagen. 182 sider, il^^ 
Nær udsolgt. GI. bogladepris 46,50 - 
medlemspris. kr. 34,50 


Den store UFO-plakat. 62 x 93 cm - 4 far¬ 
ver. Nær udsolgt. 

SUFOl medlemspris. kr. 25,00 


UFO-bånd nr. 1. Kassettebånd med ca..50 
min. spilletid. En lang række UFO- 
beretninger. Medlemspris. kr. 25,65 

UFO-bånd nr. 2. Kassettebånd med ca. 55 
min. spilletid. Hør Mårups egen beretning! 
Udtalelser fra kendte danskere, m. m. 
SUFOl medlemspris. kr. 25,65 

Ældre årgange af UFO-NYT 

Årgang 1976. 264 sider. Kun få tilbage. 
Ordrerne ekspederes i den rækkefølge de 

Indløber! Pris. kr. 55,00 

Årgang 1977, 

264 sider. Pris. kr. 60,00 

Årgang 1978, 

268 sider. Pris. kr. 65,00 

Bestilling sker lettest ved indbetaling af 
beløbet + kr. 5,- (ekspedition/porto) til gi¬ 
ro 9 11 77 25. SUFOl, Postbox 6, 2820 
Gentofte. Skriv venligst på modtager¬ 
delen, hvad der bestilles. 




UFO-NYT 2-79 81 



















KIG PÅ 
HIMLEN ... 

Af J. H. Glintborg 


for april og maj 1979 

Planeternes op- og nedgange 1 /4 og 1 /5 1979: 



PLANET 

OPGANG 

NEDGANG 

STJERNEBILLEDE 

Merkur 

05.16/04.12 

17.24/17.01 


Venus 

04.58/03.56 

14.57/16.33 


Mars 

05.31/04.03 

17.07/17.29 

Fiskene/Vædderen 

Jupiter 

11.16/09.30 

04.02/02.09 

Krebsen 

Saturn 

15.09/13.04 

05.23/03.23 

Løven 


Jupiter er den største af planeterne. Den er om¬ 
givet af 13. muligvis 14. måner, hvoraf de klare¬ 
ste (4) kan ses i selv ret små kikkerter. Jupiter 
er omgivet af et tæt skylag, som udviser en iøj¬ 


nefaldende bæltestruktur parallel med ækva¬ 
tor. Et ejendommeligt fænomen er den Store 
Røde Plet, hvis natur er ukendt. 


Teorier og Tanker 

-bidrag fra læserne 


EN KOMMENTAR . .. 

Til Frank Pedersens »Et Synspunkt«. 
Undertegnede er enig med F.P. i hans lidt kor¬ 
te. men tildels fyldestgørende gennemgang af 
UFO-sagens aspekter, og SUFOIs og UFO- 
NYTs holdning til den alvorlige, allestedsnær¬ 
værende og porøse, men spændende og udfor¬ 
drende sag. Men jeg har dog indvendinger 
mod, sikkert stik imod F.P.s forventninger, den 
sidste kommentar om disse - »>en del«. Jeg er 
ikke enig med F.P. i. at UFO-forskningen ikke 
bør indeholde éns egen mening/holdning til 
problemet. Jeg vil dog understrege, at jeg, hvis 
det er det F.P. hentyder til, er enig i, at UFO- 


forskningen ikke må få f.eks. en religiøs overto¬ 
ne, en lugt af magi eller ondé ånder eller varsler 
0 . 1 . Der bør heller ikke være en indbildt eller for¬ 
udfattet mening, men en mening/teori, der er 
godt underbygget af beviser eller umiddelbare 
beviser, da det mange gange er lægfolks små 
teorier og tanker, der starter en lavine af for¬ 
bedringer, der sjældent gør dem dårligere, og 
derfor bør tages i nærmere øjesyn. Det har SU- 
FOI gjort adskillige gange, hvad de fleste vel er 
tilfredse med, men er det da ikke at pleje EGNE 
interesser og meninger gennem SUFOl?? 

Med de venligste hilsner 
og god arbejdslyst. . . 

Henning Nielsen, Kastrup 


82 UFO-NYT 2-79 




Få Det Ukendte 
på prøve 

Det Ukendte er et helt nyt tidsskrift, der ta’r fat, hvor det 
kendte slipper op. Overnaturlige fænomener, gådefulde 
tildragelser og opdagelser fra videnskabernes grænseland 
- alt dette er Det Ukendtes arbejdsområde. 

Tidsskriftet udkommer 6 gange om året i flot udstyr på 
44 sider, der er spækket med illustrationer - også i farve. 

Nr. 1 er netop udkommet. Få det på prøve i 10 dage og 
tegn eventuelt abonnement. 1 år koster 72 kr. 


Læs i nummer 1 bl.a. om: 

Tyngdekraftens gåde - levitation - Tantra-kulten - om¬ 
vendt tid - reinkarnationsforsøg - Cthulhu. Frygtens 
mytologi - Titanic’s aftale med skæbnen - gådefulde por¬ 
trætter i et rosenblad - operationer med de bare næver - 
forsøg med pyramideenergi - Djengis Khans forsvundne 
skat - dyrs 6. sans. 


Jatak. Send mig nummer 1 på 
prøve i 10 dage. Hvis jeg alligevel 
ikke ønsker at tegne abonnement, 
sender jeg blot bladet tilbage og 
skylder intet. 


Og i nummer 2 om: 

Faraos forbandelse/Dødens kranium - er astrologien 
ren overtro? - Dragedukken - forsøg med pyramide¬ 
energi, 2 - avisænder eller forbavsende kendsgerninger? - 
gåden om fuglemændenes sprog i Indus - på kosmisk 
strålejagt efter skjult gravkammer - vintersolhverv i 
New Orange ... 

Veje til Det Ukendte: 

Brug kuponen og få nummer 1 på prøve i 10 dage. 
Eller ring på tlf. 03-16 46 35 og bed om nummer 1 til 
uforpligtende gennemlæsning. 


Navn 


Adresse 


Sendes til: Det Ukendte, 
Aarsleffs Forlag, 
Box 104, 2640 Hedehusene. 

Ikke besøg 

fra andre kloder... 

Vladimir Migulin, korresponderende medlem af Det 
Sovjetiske Videnskabernes Akademi, sagde i går i 
Moskva, at UFOer, uidentificerede flyvende genstande, 
skyldes forklarlige fænomener, bl. a. i forbindelse med 
nordlys og satellitter. Der er ikke tale om besøg fra an¬ 
dre kloder, understregede Migulin. 

Politiker! 

14. januar 1979 

Kære Vladimir MigulinI 
Skal vi vædde ? ? 

BIRMINGHAM - Bookmaker Dan Butler i Birmingham 
har måttet reducere sin eodds mod, at små grønne 
Marsmænd lander på Jorden inden udgangen af dette 
år, fra 50-1 til 20-1, fordi han er blevet overvældet med 
væddemål. Han siger, at det er observationerne af ui¬ 
dentificerede flyvende genstande - UFOer - over Au¬ 
stralien og New Zealand, der er årsagen til denne inte¬ 
resse for hans Mars-væddemål. - Det hele startede som 
en spøg - men nu synes alle spilleglade briter at være 
blevet Mars-gale, siger han. (RB-Reuter) 

Lolland-Falsters Folketidende 
13. januar 1979 
O.H. 


Sats og lay-out: SYFOMA Sats, Svendborg - Tryk: Lito-Tryk. 



